PPM DUN Sebatik Akan Diisi Calon UMNO

TAWAU : Kekosongan jawatan Pemimpin Pembangunan Masyarakat (PPM) di Dewan Undangan Negeri (DUN) Sebatik akan diisi calon daripada UMNO.

Ahli Dewan Undangan Negeri (ADUN) Sebatik, Hassan A Gani Pg Amir berkata kuota untuk jawatan PPM di DUN Sebatik memang akan diisi oleh pihak UMNO seperti yang telah dipersetujui.

“Perbincangan sudah dibuat bersama parti komponen Gabungan Rakyat Sabah (GRS) dan bersetuju jawatan itu diserahkan kepada UMNO.

“Kami masih menunggu daripada mereka untuk mengemukakan senarai calon mengisi jawatan PPM Sebatik sebelum unit ini ditubuhkan,”katanya ketika ditemui di pejabatnya, di sini semalam.

Beliau berkata, pihaknya sendiri sudah berjumpa dan mengadakan perbincangan bersama Ketua Bahagian UMNO Kalabakan berhubung perkara ini.

“Kami berharap mereka mengambil tindakan segera untuk memilih calon sesuai kerana jawatan itu sangat perlu bagi pergerakan membantu masyarakat,”katanya

Mengulas mengenai keahlian Parti Pribumi Bersatu Malaysia (BERSATU) di DUN Sebatik, katanya buat masa ini seramai lebih 5000 ahli daripada 98 cawangan telah bersama mereka.

Menurutnya, daripada jumlah itu, sebanyak  64 cawangan adalah daripada Parti Warisan Sabah (WARISAN).

“Saya bersyukur kerana sambutan penduduk di DUN Sebatik menyertai BERSATU sangat menggalakan dan semakin diterima.

“Setakat ini, kami belum agresif untuk mencari keahlian baharu kerana tumpuan utama adalah membantu mangsa COVID-19 dan pembangunan di DUN Sebatik,”katanya. – Utusan Borneo

Ikuti kami di Telegram Untuk Mendapatkan Berita Dari Negeri Sabah: klik 👉 https://t.me/sabahpost


Rombakan Kabinet Sabah Mungkin Berlaku – Ketua Menteri

KETUA MENTERI: POTFOLIO MENTERI KKR AKAN DI ISI

SIPITANG: Kabinet Negeri Sabah mungkin akan menyaksikan rombakan berikutan kekosongan portfolio Menteri Kesihatan dan Kesejahteraan Rakyat setelah penyandangnya meninggal dunia pada Khamis.

Penyandangnya, Datuk Stephen Wong meninggal dunia dipercayai akibat serangan jantung.

Walaupun Ketua Menteri Datuk Seri Panglima Haji Mohd Shafie Apdal menyatakan tiada rombakan akan dilakukan buat masa ini tetapi, beliau akan melihat perkara itu terlebih dahulu.

”Tiada (rombakan). Kita akan tengok dahulu,” katanya ketika ditanya tentang kemungkinan rombakan kabinet akan berlaku.

Kemudian ditanya tentang kekosongan portfolio yang dimiliki Parti Tindakan Demokratik (DAP) itu, Mohd Shafie berkata, beliau akan berbincang perkara itu dengan DAP.

”Saya perlu berbincang dengan DAP terlebih dahulu, saya perlu berbincang dengan kepimpinan DAP tentang persediaan kita untuk mengadakan Pilihan Raya Kecil (PRK) dan kedudukan menteri,” katanya ketika ditemui selepas Majlis Perasmian Irau Rayeh Lundayeh Sabah kali ke-14 tahun 2019, di sini pada Sabtu.

Pada Khamis mendiang Stephen yang juga Ahli Parlimen Sandakan yang merupakan Ahli Dewan Undangan Negeri (Adun) dilantik meninggal dunia di Hospital Quee Elizabeth 1.

Stephen yang merupakan Ketua DAP Sabah memenangi kerusi Parlimen Sandakan buat pertama kali dalam Pilihan Raya Umum ke-13 menewaskan Datuk VK Liew yang ketika itu mewakili Barisan Nasional (BN-LDP)

Beliau kemudiannya mempertahankan kerusi berkenaan dalam PRU-14 setelah menewaskan Lim Ming Ho yang bertanding dibawah BN-LDP. – BorneoToday


Ahli Parlimen Putatan Nafi Akan Keluar PKR

KOTA KINABALU: Ahli Parlimen Putatan, Awang Husaini Sahari, hari ini menafikan sekeras-kerasnya dakwaan kononnya beliau akan meninggalkan PKR.

Tuduhan beliau akan melompat parti itu, katanya, tidak berasas dan hanya bertujuan untuk memburuk-burukkan nama baiknya.

“Saya tidak tahu dari mana mereka dapat maklumat itu… namun saya berterima kasih kerana mereka buat saya ‘popular’,” katanya kepada Bernama di sini hari ini.

Sehubungan itu, beliau meminta semua ahli PKR Sabah khususnya di kawasan Putatan tidak mempercayai tuduhan berkenaan yang menurutnya hanya bertujuan mahu memecah-belahkan parti berkenaan.

“Saya nasihatkan jangan sesekali mendengar atau percaya apa yang ditulis dalam laman web kerana itu hanya tuduhan semata-mata,” tegasnya.

Dakwaan yang menyatakan Awang Husaini akan keluar parti timbul selepas dua Ahli Parlimen PKR, Larry Sng dari Julau, Sarawak dan Stephen Choong dari Tebrau, Johor, bertindak keluar parti pada Ahad lalu dan menyatakan sokongan penuh kepada Perdana Menteri, Tan Sri Muhyiddin Yassin. – BERNAMA

Ikuti kami di Telegram Untuk Mendapatkan Berita Dari Negeri Sabah: klik 👉 https://t.me/sabahpost


Pekerja Malaysia dibayar gaji rendah

KUALA LUMPUR: Pekerja Malaysia masih dibayar upah yang lebih rendah berbanding pekerja di Amerika Syarikat (AS), United Kingdom (UK), Australia, Jerman dan Singapura meskipun sudah mengambil kira kesaksamaan produktiviti antara negara, demikian mengikut Laporan Tahunan Bank Negara Malaysia (BNM).

Jika seseorang pekerja Malaysia menghasilkan output bernilai AS$1,000 (RM4,077.5), pekerja itu akan dibayar sebanyak AS$340 (RM1,386.35).

Bagaimanapun, upah yang diterima pekerja di negara maju itu bagi penghasilan output sama bernilai AS$1,000 (RM4,077.5) adalah lebih tinggi pada AS$510.8 (RM2,082.79), kata laporan berkenaan.

“Dalam analisis mengkaji sama ada pekerja Malaysia dibayar gaji sewajarnya dengan penilaian dari aspek produktiviti dan kesaksamaan, memperlihatkan kebanyakan industri di Malaysia membayar ganjaran yang lebih rendah kepada pekerja berbanding negara penanda aras berkenaan meskipun setelah mengambil kira aspek pelarasan produktiviti.

“Keadaan itu, jelas dilihat dalam industri perdagangan borong dan runcit, makanan dan minuman serta penginapan yang mencakupi 19 peratus daripada kegiatan ekonomi dan 27 peratus daripada jumlah guna tenaga di Malaysia,” kata laporan bank pusat itu.

BNM menjelaskan, industri berkenaan pada amnya lebih berintensifkan pekerja dan bergantung kepada pekerja berkemahiran rendah.

Tenaga kerja dalam industri itu lazimnya kurang mempunyai kuasa untuk berunding susulan bekalan pekerja berkemahiran rendah, termasuk jumlah pekerja asing, yang banyak, katanya.

“Akibatnya, upah purata dalam kelompok industri itu adalah sebanyak RM1,727 pada 2016, hampir 30 peratus di bawah purata upah negara sebanyak RM2,463.

“Namun begitu, upah purata di AS, UK, Australia, Jerman dan Singapura juga adalah jauh lebih rendah berbanding Malaysia bagi industri maklumat dan komunikasi serta utiliti yang lazimnya menggaji lebih banyak pekerja berkemahiran tinggi yang mampu memperoleh upah lebih tinggi disebabkan oleh set kemahiran dan kepakaran khusus mereka,” kata laporan itu.

Kadar upah purata dalam kelompok industri itu pada 2016 adalah sebanyak RM3,556, iaitu 40 peratus lebih tinggi berbanding purata upah negara.

Jurang antara pertumbuhan upah benar dari perspektif syarikat dengan perspektif pekerja meningkat secara ketara, terutamanya sejak 2015.

“Dari perspektif majikan, mereka berpendapat upah meningkat lebih cepat berbanding yang dilihat dari perspektif pekerja kerana harga pasaran barangan dan perkhidmatan yang dijual oleh syarikat meningkat pada kadar lebih perlahan berbanding harga barangan dan perkhidmatan yang digunakan pekerja.

“Dalam perbincangan dan interaksi Bank Negara dengan pihak industri, syarikat sering menyatakan kenaikan upah sebagai faktor yang mengurangkan marjin perniagaan mereka, manakala pekerja pula mengadu mengenai “upah yang statik” dan kos sara hidup yang semakin meningkat,” katanya.

Keadaan itu pada amnya menggambarkan sentimen yang secara terang-terangan berbeza antara majikan dengan pekerja berhubung dengan pertumbuhan upah yang lembap dalam tahun kebelakangan ini. – Berita Harian


Peti Besi Syarikat Pemberi Pinjam Wang Berlesen Dilarikan Tiga Pencuri

KOTA KINABALU: Tiga lelaki melarikan peti besi berisi wang tunai dan beberapa dokumen penting selepas memecah masuk premis syarikat pemberi pinjam wang berlesen di Jalan Segama, di sini awal pagi tadi.

Kejadian itu disedari oleh pengurus syarikat berkenaan selepas sistem penggera yang dipasang bersambung dengan telefon bimbitnya berbunyi, jam 4.30 pagi.

Melihat melalui telefon bimbitnya mendapati premis terbabit dipecah masuk tiga lelaki tidak dikenali lalu melaporkan kejadian itu kepada pihak polis.

Ketua Polis Daerah Kota Kinabalu, Asisten Komisioner Habibi Majinji berkata berikutan maklumat itu sepasukan polis dikejarkan ke lokasi kejadian untuk pemeriksaan dan siasatan.

“Hasil pemeriksaan didapati suspek memecah masuk premis berkenaan dengan mengumpil dan merosakkan mangga premis dan pintu besi hadapan untuk masuk ke dalam.

“Pemeriksaan lanjut melalui rakaman kamera litar tertutup (CCTV) mendapati dua suspek masuk ke dalam premis dan mengangkat peti besi yang berisi dokumen pinjaman milik pelanggan dan wang tunai RM1,000,” katanya ketika dihubungi hari ini.

Habibi berkata, polis kini giat mengesan tiga individu terbabit manakala kes disiasat mengikut Seksyen 457 Kanun Keseksaan kerana pecah masuk premis.

Difahamkan, premis berkenaan sebelum ini menjual emas namun kini digunakan sebagai pejabat untuk urusan peminjaman wang kepada pelanggan.


Mujur Dapat Juga kahwin

Pengantin baru menarik nafas lega apabila pernikahan yang dirancang dapat diteruskan walaupun tanpa majlis keraian kerana berada berhampiran lokasi pusat kuarantin koronavirus baharu.

Tribunnews.com melaporkan Solihin, 21, yang berasal dari Desa Kota Tua Penagih, Wilayah Natuna di Riau, ternyata gembira selepas hasrat memperisterikan Parmita, 20, tertunai pada 6 Februari lalu tanpa sebarang kejadian tidak diingini.

Katanya, dia pada mulanya khuatir ia dibatal atau ditangguhkan, memandangkan lokasinya hanya 1.2 kilometer dari pusat kuarantin wabak berkenaan.

“Keluarga saya dan isteri sudah melakukan persiapan awal, malah keluarga isteri yang tinggal di luar desa juga sudah mula berkumpul untuk menghadiri pernikahan mereka.

“Saya memang bimbang majlis ditangguh atau dibatalkan kerana berhampiran dengan pusat kuarantin. Tapi akhirnya lega apabila majlis itu tidak mendapat sebarang halangan,” katanya.

Walaupun gembira sudah bernikah, Solihin tidak dapat menyembunyikan kesedihan apabila majlis resepsi perkahwinannya tidak dibenarkan berlangsung.

Demi keselamatan semua pihak, dia menerima keputusan itu dan tetap bersyukur sudah menikahi wanita dicintainya. – Agensi


Kes Rasuah, Salah Guna Kuasa Sektor Pendidikan Sabah Serius

TAWAU, 24 Okt: Kes rasuah atau salah guna kuasa membabitkan sektor pendidikan di Sabah adalah serius, kata Timbalan Pengarah (Pencegahan) Suruhanjaya Pencegahan Rasuah Malaysia (SPRM) Sabah, Awang Samsul Baharam Bungso.

Beliau berkata mengikut siasatan pihaknya, kebanyakan yang disiasat adalah melibatkan pelbagai kesalahan termasuk mengemukakan tuntutan palsu, memalsukan dokumen dan pecah amanah.

“Kebanyakan modus operandi mereka adalah sama iaitu dengan memalsukan dokumen tertentu,” katanya kepada pemberita selepas selesai program anjuran SPRM iaitu bual bicara melestarikan integriti dan anti rasuah dalam sektor pendidikan, di sini, hari ini.

Menurut Awang Samsul, masalah itu bertambah teruk apabila terdapat pegawai sokongan, misalnya kerani, bersekongkol sehingga timbul rasuah dan salah guna kuasa.

“Ini juga menjadi satu kesalahan kerana bersubahat dengan pihak atasan sekolah,” katanya lagi


PPM Tawau gagalkan cubaan seludup 24 tong LPG ke negara jiran

TAWAU – Penyeludupan barang kawalan dikesan oleh Pasukan Polis Marin Tawau dalam satu operasi Op Landai dengan berpandukan maklumat oleh Unit Risikan Marin (URM). Kumpulan serbuan telah membuat pemeriksaan ke atas sebuah kenderaan jenis van jenama Ford dan sebuah lagi jenama Nissan yang diletakkan di kawasan tempat letak kereta Pasar Ikan Tawau pada jam 5.00 dan 9.00 pagi tadi.

ACP Hj Mohamad Pajeri Bin Ali, Komander Pasukan Polis Marin Wilayah 4 Sabah berkata dalam satu kenyataan, ”Pasukan kami telah membuat serbuan ke atas kedua-dua kenderaan tersebut. Hasil pemeriksaan lanjut mendapati terdapat 16 unit tong gas (16.5kg) jenama Petronas berada di dalam ruang belakang van Ford tersebut sementara terdapat 8 unit tong gas jenama Petronas dan Mygaz di dalam van Nissan.

Pemilik kenderaan iaitu lelaki berumur 49 dan 31 tahun telah gagal menunjukkan surat Pembelian Barang Kawalan Berjadual dari Kementerian Perdagangan Dalam Negeri dan Hal Ehwal Pengguna berkaitan barang yang dibawa.

Tambahnya lagi, keterangan lisan dari pemilik kedua-dua kenderaan tersebut menyatakan tong-tong gas tersebut akan dihantar ke negara jiran (Indonesia) melalui jalan laut. Pemilik kedua-dua kenderaan serta muatan ditangkap/ditahan dan telah dibawa ke Markas Operasi Pasukan Polis Marin Tawau untuk tindakan lanjut.

Nilai rampasan dianggarkan berjumlah RM27,600.00. Kes disiasat di bawah Akta Kawalan Bekalan 1967. – Pasukan Polis Marin W4 Sabah


Polis tahan pasangan kekasih terlibat samun kedai serbaneka 24 jam

KOTA KINABALU, 29 Okt – Polis menahan sepasang kekasih disyaki terlibat dalam kes samun kedai serbaneka 24 jam di sekitar bandar raya ini dalam satu serbuan di Taman Inanam, dekat sini, Jumaat lepas.

Ketua Polis Bandaraya Kota Kinabalu ACP Habibi Majinji berkata sepasukan polis menangkap pasangan kekasih berumur 28 tahun di kawasan itu pada jam 11.30 malam selepas risikan dan hasil maklumat berikutan laporan kes samun di dua lokasi berasingan kedai serbaneka 24 jam.

“Dalam serbuan itu, polis turut merampas sebuah kenderaan, pakaian dan pisau digunakan suspek untuk melakukan jenayah samun. Suspek lelaki didapati positif dadah jenis methamphetamine dan mempunyai rekod jenayah lampau,” katanya dalam sidang media di sini, hari ini.

Habibi berkata pasangan kekasih itu telah melakukan jenayah samun bersenjata di kedai serbaneka 24 jam di Jalan Kebajikan, Luyang pada 23 Okt lepas dan telah merampas RM90 daripada seorang pekerja kedai terbabit.

Pasangan kekasih itu sekali lagi melakukan jenayah samun di kedai serbaneka 24 jam di Damai Plaza pada 25 Okt, bagaimanapun, tindakan pekerja kedai menjerit meminta pertolongan menyebabkan suspek panik dan terus melarikan diri, katanya.

Menurutnya, pasangan kekasih itu menggunakan modus operandi sama iaitu suspek lelaki melakukan samun bersenjata dengan mengacukan pisau kepada pekerja kedai manakala teman wanitanya bersedia menunggu di dalam kenderaan dan memandu kenderaan itu untuk terus melarikan diri.

Habibi berkata polis percaya telah dapat menyelesaikan siasatan enam kes samun dengan penangkapan pasangan kekasih itu yang disyaki mula aktif melakukan jenayah samun sejak empat bulan lepas.

Kes disiasat mengikut Seksyen 392/397 Kanun Keseksaan kerana melakukan samun bersenjata.

Dalam perkembangan lain, Habibi berkata, polis menahan seorang lelaki warga Filipina bersama lima paket plastik lutsinar berisi dadah dipercayai jenis syabu seberat 249 gram dianggarkan bernilai RM40,000 dalam operasi pada 26 Okt lepas.

Habibi berkata suspek berumur 21 tahun dan tidak mempunyai dokumen pengenalan diri itu ditahan di Lorong Pekan Telipok 1 pada jam 10.40 malam, dan siasatan turut mendapati suspek adalah pembekal dadah di kawasan terbabit.

Kes disiasat di bawah Seksyen 39B Akta Dadah Berbahaya 1952.


Penunggang Maut, Motosikal Ditunggang Mangsa Bertembung Lori Di Lahad Datu

LELAKI MAUT, MOTORSIKAL DINAIKI MANGSA BERTEMBUNG LORI

LAHAD DATU; 3 JUN 2019 (Isnin) – Seorang lelaki maut ditempat kejadian selepas motorsikal jenis Honda 150 ditunggang mangsa bertembung dengan sebuah lori 10 tan di hadapan bangunan Puspakom, petang tadi.

Bagaimanapun, makumat mangsa masih tidak diperolehi.

Pusat Gerakan Operasi (PGO) Jabatan Bomba dan Penyelamat Negeri dalam kenyataan berkata, sebaik menerima panggilan kira-kira pukul 3.53 petang, sepasukan 8 anggota dari BBP Lahad Datu diketuai PB Ahmadiah Salim bergegas ke lokasi kemalangan menggunakan sebuah jentera FRT dan sebuah jentera EMRS

Menurut ketua operasi, mangsa iaitu penunggang motorsikal telah meninggal dunia di tempat kejadian disahkan oleh Pegawai Perubatan.

Mangsa seterusnya diserahkan kepada pihak Polis untuk tindakan lanjut.

Pasukan Bomba melakukan pemeriksaan di sekitar kawasan bagi memastikan tidak ada kemerbahayaan lain berlaku dan operasi ditamatkantamat sepenuhnya kira-kira pukul 4.43 petang.


GST Dijangka Tidak Diperkenalkan Semula – Penganalisis

KUALA LUMPUR: CUKAI Barang dan Perkhidmatan (GST) dijangka tidak akan diperkenalkan semula oleh kerajaan khususnya dalam jangka sederhana memandangkan ekonomi negara yang masih belum pulih sepenuhnya daripada krisis COVID-19, demikian menurut Affin Hwang Capital.

Ketua Ahli Ekonomi dan Penyelidikannya, Alan Tan, berkata berdasarkan panduan daripada kerajaan, sasaran defisit fiskal tahun ini akan meningkat antara 5.8 hingga 6.0 peratus sebelum diturunkan kepada 4.0 peratus dalam tiga hingga empat tahun akan datang.

Maka katanya, panduan itu menjadi petunjuk bahawa GST mungkin tidak akan diperkenalkan.

“Belanjawan 2021 yang akan dibentangkan pada November ini adalah belanjawan pengembangan, yang mana ia akan menyokong pertumbuhan ekonomi negara terutama permintaan domestik dan bukan hanya di bahagian pengguna, tetapi juga perniagaan.

“Begitu juga kerajaan dijangka akan berbelanja untuk perbelanjaan pembangunan yang mana terdapat beberapa projek pembinaan mega akan dihidupkan semula pada tahun depan. Maka, secara asasnya ia akan memerlukan kerajaan untuk berbelanja dalam perbelanjaan pembangunan.

“Justeru, kami tidak menjangkakan GST akan diumumkan dalam belanjawan akan datang berpandukan apa yang telah dinyatakan Menteri Kewangan sebelum ini untuk menurunkan defisit fiskal kepada 4.0 peratus dalam tiga, empat tahun akan datang,” katanya.

Beliau berkata demikian pada taklimat unjuran ekonomi Malaysia separuh kedua tahun 2020 di sini, hari ini.

GST mula dilaksanakan pada 1 April 2015 sebelum dimansuhkan dan digantikan dengan Cukai Jualan dan Perkhidmatan (SST) pada 1 September 2018 oleh kerajaan Pakatan Harapan.

Mengenai kadar GST yang sesuai jika ia diperkenalkan semula, Tan berkata, pada pendapatnya kadar empat peratus adalah kadar yang sesuai untuk mula diperkenalkan sebelum dinaikkan secara berperingkat kepada kadar seperti sebelum ini, iaitu enam peratus.

Katanya, pihaknya percaya untuk memastikan pengenalan semula GST ini dapat diterima dengan baik oleh orang awam, kerajaan dicadangkan untuk memperkenalkan kadar GST pada kadar neutral pendapatan.

“Maksudnya ialah, hasil kutipan cukai daripada GST ini adalah mencukupi untuk menampung hasil daripada kutipan SST yang dilaksanakan ketika ini.

“Pada masa sama kerajaan juga boleh memperkenalkan pakej pampasan tertentu seperti memberi bantuan tunai terutamanya kepada golongan B40, yang mana ia akan membantu dari segi penerimaan orang awam terhadap GST.

“Apabila situasi ekonomi kembali pulih, kerajaan kemudian boleh secara perlahan-lahan meningkatkannya kepada enam peratus, sama seperti kadar sebelum ini,” katanya.

Dalam pada itu Tan berkata, pihaknya mengunjurkan pertumbuhan keluaran dalam negara kasar (KDNK) Malaysia untuk menguncup -3.5 peratus pada tahun ini, diheret oleh jangkaan pertumbuhan negatif dalam eksport sebelum melantun naik kepada 4 peratus tahun depan.

Katanya, biarpun bank pelaburan itu menjangkakan separuh kedua tahun ini akan memulih, namun pertumbuhan KDNK untuk suku ketiga (S3) dan keempat (S4) masih di dalam wilayah negatif.

“Kami fikir pemulihan pada separuh kedua 2020 kemungkinan akan perlahan. Pada suku kedua pula, pertumbuhannya dijangka akan menguncup negatif paling tajam yang kami mengunjurkan sebanyak 10 peratus, berdasarkan eksport, pengeluaran dan permintaan domestik yang lemah.

“Pertumbuhan negatif dalam ekonomi negara tidak akan berubah kepada positif dalam waktu terdekat. Ia akan kekal di wilayah negatif pada S3 dan S4. Mungkin penurunan itu pada skala yang lebih kecil tetapi tetap berada dalam wilayah negatif.

“Apabila saya menyebut mengenai pemulihan pada separuh kedua, ia tidak semestinya bermaksud bahawa keadaan akan kembali normal. Cuma kita akan melihat pertumbuhan yang kurang negatif dan justeru itu keadaan di mana pemulihan akan positif dari segi KDNK hanya berlaku pada tahun 2021,” katanya.- BH Online

Ikuti kami di Telegram Untuk Mendapatkan Berita Dari Negeri Sabah: klik 👉 https://t.me/sabahpost


31 Tahun UMNO Sabah Terus Kekal Relevan

KOTA KINABALU: Memasuki usia 31 tahun bertapak di negeri ini, UMNO Sabah perlu bijak mengatur langkah untuk menyesuaikan diri dengan perubahan semasa untuk kekal relevan.

Pengerusi Perhubungan UMNO Sabah, Datuk Seri Bung Moktar Radin berkata, UMNO tidak boleh terus bersandar kepada sejarah semata-mata, UMNO perlu bangkit untuk kekal relevan menjadi parti pilihan rakyat.

“Kita mesti menyesuaikan diri dengan perubahan persekitaran kerana sehebat mana pun kita, jika tidak mahu melakukan perubahan, kedudukan parti ini pasti akan tergugat.

“Sejak bertapak di Sabah, parti ini berhadapan pelbagai cabaran dan paling menyedihkan apabila Barisan Nasional (BN)/UMNO kalah pada Pilihan Raya Umum ke-14 (PRU14). Ketika itu, beberapa pihak melemparkan tohmahan bahawa UMNO ditalkinkan di Sabah.

“Susulan itu, beberapa pemimpin UMNO termasuk pemimpin  bahagian meletakkan jawatan menyertai parti lain menyebabkan ahli yang setia bersama UMNO berada dalam dilema,” katanya dalam perutusan sempena Sambutan Ulang Tahun UMNO Sabah esok.

Timbalan Ketua Menteri merangkap Ahli Parlimen Kinabatangan itu berkata, di sebalik ujian beberapa pemimpin meninggalkan parti , masih ramai pemimpin dan ahli yang masih berprinsip dan setia kepada perjuangan parti.

Situasi yang berlaku pada PRU14 menjadikan parti ini lebih matang, kukuh dan bersedia menghadapi cabaran. Malah, sehingga kini tidak ada satu bahagian parti pun yang dibubarkan di Sabah.

UMNO berjaya melalui pelbagai ujian sepanjang sejarah hayatnya yang berusia 75  tahun di peringkat persekutuan kerana berpegang kepada formula membela nasib rakyat dan bukan berjuang untuk ahli parti semata-mata.

Bung Moktar berkata, perubahan zaman membawa pelbagai bentuk cabaran baharu kepada parti.

“Fitnah terhadap parti terebsar orng Melayu itu begitu pantas tersebar dalam media sosial dan internet dan ia membawa impak atau persepsi yang jauh lebih hebat berbanding realiti sebenar.

“Kita percaya, kesedaran dan pemahaman rakyat semakin baik bahawa segala proganda serta fitnah yang dilemparkan terutama menerusi media sosial sebenarnya hanya proganda pembangkang.

“Keyakinan rakyat kepada parti ini  kembali kukuh setelah kita melihat pencapaian parti dalam beberapa siri pilihan raya kecil (PRK) seperti di Melaka dan kita juga optimis mampu mencipta kejayaan pada Pilhan Raya Negeri (PRN) Johor,” katanya.

Jelas beliau, rakyat yang akan menentukan masa hadapan UMNO. Biarpun banyak kebaikan yang dilakukan namun, cabaran ketika ini amat berbeza kerana rakyat sedang berhadapan dengan krisis kesihatan dan ekonomi akibat pandemik Covid-19.  – Utusan Online

Ikuti kami di Telegram Untuk Mendapatkan Berita Dari Negeri Sabah: klik 👉 https://t.me/sabahpost


Anggota Tentera Bergabung Dengan Polis SJR Di Labuan

LABUAN : Sekurang-kurangnya 105 anggota tentera bergabung dengan polis untuk mengendalikan lapan pusat pemeriksaan dan tiga sekatan jalan raya mulai 12.01 tengah malam semalam bagi menguatkuasakan sekatan pergerakan penuh secara lebih ketat di lapan lokaliti di sini yang dikenal pasti sebagai lokasi penularan COVID-19.

Pegawai Perantara Op Penawar dari Pangkalan Tentera Udara Labuan Membedai Kapten Mohd Dhany Mohamad Sarip berkata anggota terbabit komited membantu polis dalam melaksanakan sekatan pergerakan penuh di kawasan yang terlibat secara berkesan.

“Selain membantu dari segi logistik dan aset, anggota kami juga terlibat dalam melakukan rondaan di kawasan tertentu termasuk di pinggir bandar dan kampung yang terlibat dengan penularan COVID-19,” katanya kepada Bernama selepas menyiapkan pemasangan penghadang penuh di pusat bandar pada awal pagi ini.

Sekatan pergerakan penuh di lapan lokaliti itu, yang berkuat kuasa hari ini hingga 28 Jun, adalah bagi mengekang penularan COVID-19 secara lebih efektif dalam kalangan masyarakat setempat.

Labuan merekodkan kadar kebolehjangkitan COVID-19 pada angka 1.66 dengan 113 kes baharu dan empat kematian setakat pagi ini.

Ketua Polis Labuan Superintenden Ahmad Jawila pula berkata penghadang jalan telah dipasang di lapan lokasi terbabit untuk menghalang lalu lintas dan orang ramai keluar masuk di kawasan yang dikenakan sekatan pergerakan penuh.

“Langkah itu juga bagi membolehkan petugas kesihatan melakukan ujian saringan COVID-19 dan mengawal penularan jangkitan secara berkesan di kawasan terbabit,” katanya.

Sekatan pergerakan penuh itu melibatkan pusat bandar (kecuali Kompleks Ujana Kewangan Labuan), Kampung Sungai Keling, Simpang Sahari, Kampung Bukit Kalam, perkampungan air Kampung Patau-Patau 1 dan 2, Taman Perumahan Mutiara Sungai Bedaun, Kampung Layang-Layangan, Kampung Durian Tunjong dan Kampung Tanjung Aru.

Tinjauan Bernama mendapati jeti pendaratan bot yang tidak diwartakan di Ujung Pasir berhampiran pasar lama dan sering digunakan oleh penduduk Kampung Muslim iaitu sebuah petempatan yang diiktiraf oleh Suruhanjaya Tinggi Pertubuhan Bangsa-Bangsa Bersatu Mengenai Pelarian (UNHCR) serta Kampung Patau-Patau, turut disekat dengan kawat berduri. – BERNAMA


3 Kematian Mengejut Dalam Masa 3 Bulan – Apa jaminan Kita Akan Hidup Masa Tidur ?

Dalam masa tiga bulan, tiga kematian penggiat seni sememangnya menggemparkan hampir seluruh rakyat Malaysia sehingga mengundang sebak orang ramai.

Anak Nora Ariffin yang juga penyanyi iaitu Alif Johan ‘pergi’ secara tiba-tiba pada Disember lalu selepas rebah di rumahnya.

Manakala dua lagi meninggal dunia ketika dalam tidur iaitu pelawak popular Abam Bocey dipercayai akibat demam dan terbaru, pelakon Ashraf Sinclair akibat serangan jantung.

Menerusi laman Instagram, pengacara dan personaliti TV Ahmad Fedtri Yahya berkongsi gambar Allahyarham selain menitipkan al-Fatihah buat ketiga-tiganya.

A post shared by AHMAD FEDTRI YAHYA (@fedtriyahya)

Menerusi laman Facebook pula, seorang netizen Ahmid Shazwan membuat satu perkongsian bagi memperingati insan yang masih bernyawa mempersiapkan diri sepenuhnya untuk bekalan di sana.

Apa jaminan kita akan hidup bila kita tidur?

Moga kebaikan dapat bawa kita ke syurga

Posting tersebut menerima 6,200 perkongsian dan 2,700 tanda suka selain komen warganet yang rata-rata turut beringat serta berharap agar roh ketiga-tiga Allahyarham ditempatkan dalam kalangan orang beriman.

Sumber : Fedtri Yahya , Ahmid Shazwan


Kepala putus dibaham buaya

MAYAT lelaki tanpa kepala dipercayai dibaham buaya ditemui di kolam di kawasan Felda Sahabat, Lahad Datu, semalam.

Mayat, Stephen Tolok, 30-an, ditemui pengurus ladang kira-kira 5 petang, sebelum memaklumkan kejadian itu kepada Jabatan Bomba dan Penyelamat Malaysia (JBPM).

Difahamkan, mangsa yang baru pulang kerja bersama rakannya singgah ke kolam di ladang berkenaan untuk menjala ikan.

Ketua Polis Daerah Lahad Datu, Asisten Komisioner Nasri Mansor berkata, ketika menjala ikan, rakan mangsa tersangkut dalam air dan kerana ingin membantu rakannya, mangsa turun ke dalam air dan tiba-tiba disambar buaya.

“Rakan mangsa turut ditarik sejauh tiga meter bersama mangsa kerana tali jala terikat pada tangannya.

“Namun, rakan mangsa bertindak memotong tali yang terikat pada tangannya tetapi tidak mampu membantu mangsa yang diheret masuk ke dalam kolam,” katanya ketika dihubungi, hari ini.

Menurutnya, mayat mangsa kemudian ditemui pihak pengurusan ladang dengan bantuan JBPM.

“Mayat kemudian dihantar ke Hospital Lahad Datu untuk tindakan lanjut dibedah siasat,” katanya. – Harian Metro


PPM Tawau rampas 200 kg kerang hidup seludup dari Indonesia

TAWAU – Pasukan Polis Marin (PPM) Tawau menahan seorang lelaki di perairan Batu 3 dekat sini selepas cuba menyeludup masuk 200 kilogram kerang hidup dari Indonesia untuk pasaran tempatan, pagi tadi.

Dalam kejadian 9 pagi itu, lelaki tempatan berusia 49 tahun, mengaku kerang berkenaan dibawa dari Kampung Tanjung Aru, Indonesia.

Komander PPM Wilayah 4 Sabah, ACP Mohamad Pajeri Ali dalam satu kenyataan hari ini berkata bot ronda PGR 16 yang sedang menjalankan operasi ‘Ops Gelora’ mengesan bot jongkong suspek sebelum ditahan dan pemeriksaan menemukan kerang hidup dalam ruangan bot.

“Juragan gagal menunjukkan dokumen atau surat kebenaran daripada Jabatan Perikanan untuk membawa hasil kerang itu yang dianggarkan bernilai RM600,” katanya.

Menurutnya, tangkapan serta rampasan dibawa ke Markas Operasi PPM Tawau untuk tindakan lanjut dan kes disiasat dibawah Akta Perikanan 1985.


1,400 Pekerja Nepal Mati Bina Stadium Piala Dunia FIFA 2022 Di Qatar

NEW DELHI: Sekurang-kurangnya 1,400 pekerja asing dari Nepal mati dalam pembinaan stadium bola sepak bersempena Piala Dunia FIFA 2022 di Qatar, lapor sebuah dokumentari TV.

Menurut data kerajaan Nepal, kemalangan di tapak pembinaan serta keadaan tempat tinggal pekerja di negara teluk yang amat menyedihkan meragut 110 nyawa setiap tahun.

Sebuah keluarga yang terkesan akibat kematian itu memberitahu penyiar Jerman, WDR, bahawa mereka langsung tidak menerima sebarang pampasan dari Doha akibat kematian tragik itu.

Dokumentari penyiasatan WDR berjudul ‘Trapped in Qatar’ Jumaat lalu mendedahkan kepayahan pekerja binaan yang terpaksa hidup di kem yang sesak dengan keperluan asas yang minimum.

Walaupun Nepal berusaha menghalang rakyatnya daripada mencari pekerjaan di Qatar, ramai masih berharap dapat mencari pekerjaan dengan gaji yang lebih baik.

Seorang wartawan di Kathmandu, Dinesh Regimi yang menghabiskan masa tiga tahun di Qatar, berkata keadaan pekerja Nepal masih tidak berubah sejak Doha dipilih menjadi tuan rumah pertandingan bola sepak berprestij itu hampir sedekad lalu.

Sebahagian pekerja mati akibat terjatuh di tapak binaan, sakit dan cuaca panas.

“Ketika saya berada di sini beberapa tahun lalu, saya melihat penderitaan pekerja Nepal yang datang ke sini dengan harapan menggunung.

“Mereka dinafikan gaji pokok dengan tempat penginapan yang sangat daif selain kunjungan ke kedutaan Nepal di Doha bagi mendapatkan bantuan sering dipandang sepi,” kata Regimi kepada Arab News.

Pegawai kerajaan Jabatan Imigresen Nepal memberitahu Arab News bahawa pihaknya sedar akan situasi di Qatar dan kepayahan yang dihadapi pekerja Nepal.

“Kami cuba untuk tidak menggalakkan mereka pergi ke negara terbabit.” – Agensi


15 ketua Cabang PKR Sabah sokong pelantikan Liew

KOTA KINABALU: Seramai 15 ketua Cabang PKR Sabah menyokong penuh pelantikan Datuk Christina Liew sebagai Pengerusi Majlis Pimpinan Negeri (MPN) Sabah.

Ketua Cabang PKR Putatan, Awang Husaini Sahari, berkata semua 15 ketua Cabang itu juga menyatakan sokongan tidak berbelah bahagi atas keputusan Presiden PKR, Datuk Seri Anwar Ibrahim, yang memilih Liew untuk mengetuai parti itu di negeri ini.

Ahli Parlimen Putatan itu turut berharap semua ketua Cabang menghormati keputusan yang dibuat Presiden parti.

“Apa yang mereka lakukan ini (ketua Cabang menentang pelantikan Liew), seolah-olah mencabar keputusan Presiden sedangkan pelantikan Pengerusi MPN negeri adalah berdasarkan majoriti dan Perlembagaan parti.

“Kami berharap semua ketua Cabang menghormati keputusan ini dan bergerak ke depan untuk mengurus parti dan mendepani cabaran politik yang semakin tidak menentu ketika ini,” katanya yang juga jurucakap bagi 15 ketua Cabang terbabit dalam sidang media di sini, hari ini.

Awang Husaini mengulas mengenai pelantikan Liew sebagai Pengerusi MPN Sabah yang menjadi pertikaian dalam kalangan ketua Cabang lain di negeri ini.

Majlis itu turut dihadiri Liew yang juga Timbalan Ketua Menteri Sabah dan Ketua Cabang PKR Kota Kinabalu serta 13 ketua Cabang dari negeri ini.

Mengenai keputusan Nurul Izzah Anwar meletak jawatan sebagai Naib Presiden PKR, Awang Husaini berkata, PKR Sabah berharap Ahli Parlimen Permatang Pauh itu mempertimbangkan semula keputusannya.

Sementara itu, Liew berkata, beliau turut menerima pesanan daripada Nurul Izzah menerusi WhatsApp malam tadi yang meminta beliau menjaga PKR Sabah dengan baik. – Berita Harian


Rumah Musnah Terbakar Di Kunak

KUNAK; 3 SEPTEMBER 2019 (Selasa) – Sebuah rumah musnah dalam kebakaran di Kampung Sungai Atas, Kunak, pagi tadi.

Pusat Gerakan Operasi (PGO) Jabatan Bomba dan Penyelamat Malaysia (JBPM) Negeri Sabah dalam kenyataan berkata, PBK I Abd Kadir Halalan bersama 7 orang anggota dari BBP Kunak menggerakan sebuahFRT ke lokasi kejadian selepas menerima panggilan kira-kira pukul 6.49 pagi.

Kebakaran berjaya dikawal pada pukul 7.22 pagi sebelum menamatkan Operasi pada 9.26 pagi.

Menurut kenyataan, tiada kecederaan dan kemalangan jiwa dilaporkan berlaku.


Hampir 6,000 Pelajar UMS Jalani Ujian Saringan COVID-19

KOTA KINABALU: Sejajar dengan pengumuman kerajaan yang membenarkan pelajar universiti pulang ke rumah mulai 27 April lalu, Universiti Malaysia Sabah (UMS) telah memaksimumkan usaha dalam memastikan pemeriksaan kesihatan terhadap pelajar dilaksanakan dan diselesaikan sebelum mendapat kebenaran pulang ke rumah masing-masing.

Pasukan Kesiapsiagaan dan Tindakan Krisis Covid-19 UMS yang dianggotai oleh pakar dan para profesional perubatan dan kesihatan dari Hospital Universiti Malaysia Sabah (HUMS) dan Fakulti Perubatan dan Sains Kesihatan (FPSK) telah bertanggungjawab dalam mengatur proses saringan yang melibatkan hampir 6,000 pelajar bermula minggu lalu.

Pasukan yang diketuai oleh Dekan FPSK Profesor Dr. Mohammad Saffree Jeffree telah menggembleng lebih 100 anggota profesional perubatan dan kesihatan termasuk doktor, jururawat dan juruteknologi makmal perubatan UMS untuk menjalankan saringan kesihatan di ketiga-tiga kampus UMS, iaitu kampus induk UMS Kota Kinabalu, UMS Kampus Antarabangsa Labuan dan UMS Kampus Sandakan.

Menurut Prof. Dr. Mohammad Saffree, terdapat lebih daripada 20 kawasan pemeriksaan yang disediakan di kesemua kolej kediaman universiti dan kawasan kediaman para pelajar bagi tujuan ini.

“Saringan kesihatan yang dijalankan adalah seiring dengan arahan yang ditetapkan oleh Jabatan Kesihatan Negeri Sabah bersama Pejabat Kesihatan Kawasan Kota Kinabalu bagi memastikan kelancaran kebenaran keluar pelajar dari kampus universiti.

“Kelulusan kebenaran keluar dari UMS diberikan berdasarkan empat komponen utama saringan yang meliputi penilaian gejala, penilaian suhu, pemeriksaan klinikal dan persampelan COVID-19,” katanya.

Prof. Dr. Mohammad Saffree menambah, ‘UMS-Shields’ satu aplikasi web yang dibangunkan oleh pensyarah FPSK Dr Fatimah Ahmedy dengan kerjasama Pusat Pengurusan Data dan Maklumat UMS, telah digunakan bagi memudahkan saringan kesihatan berdasarkan dengan modul ‘Exit Screening Tool’ yang terdapat dalam aplikasi itu.

“Interaksi yang lancar antara pasukan amat ditekankan agar penilaian fizikal dan klinikal yang dilakukan dapat diterjemahkan ke dalam sistem UMS-Shields dengan sempurna sebelum pengesahan saringan kesihatan diperoleh.

“Selepas penilaian gejala para pelajar, pemeriksaan suhu dikendalikan dengan efisien melalui kerjasama pasukan jururawat dari kedua-dua HUMS dan FPSK.

“Lebih 20 juruteknologi makmal perubatan juga telah membantu dalam mempercepatkan proses pensampelan swab serta bekerjasama dengan Makmal Kesihatan Awam Kota Kinabalu bagi mendapatkan keputusan sampel,” katanya.

Katanya, pemeriksaan klinikal difokuskan terhadap pelajar yang berkemungkinan untuk mempunyai gejala sebelum mendapat pengesahan.

Beliau berkata kerjasama yang erat antara Jabatan Hal Ehwal Pelajar UMS dan pasukan perubatan telah menjamin perjalanan pulang para pelajar UMS dengan lancar serta meyakinkan para ibu bapa dalam memastikan ketibaan anak-anak mereka dengan selamat.

Destinasi pelajar berkenaan tidak terhad di Sabah, Sarawak, Semenanjung Malaysia mahupun Wilayah Persekutuan Labuan tetapi juga merangkumi destinasi antarabangsa seperti Indonesia yang dikoordinasikan melalui kerjasama erat bersama konsulat.

Ikuti kami di Telegram Untuk Mendapatkan Info Dari Negeri Sabah: klik 👉 https://t.me/sabahpost


Tidak Tahu Wawa Sebenarnya Lelaki…

SANDAKAN: Seorang lelaki ‘ditangkap basah’ bersama seorang pondan ketika berdua-dua dalam kenderaan di Pantai Pasir Putih, dekat sini, semalam.

Dalam Op Tahun Baru bermula kira-kira 10.30 malam itu, pasangan berkenaan dilaporkan berusia dalam lingkungan 20 tahun.

Lelaki yang enggan dikenali dan masih menganggur itu mengakui dia baru mengenali ‘wanita’ dengan nama Wawa berkenaan melalui aplikasi Michat pada semalam.

Kemudian mereka berjanji temu sempena meraikan ambang Tahun Baru 2021.

“Saya baru mengenali dia pada semalam melalui aplikasi Michat. Dia menggunakan nama Wawa dan gambarnya juga seorang wanita.

“Sebelum kehadiran polis, kami sebenarnya baru berjumpa dan ketika awal bercerita saya ada mengesyaki dan bertanya sama ada dia wanita sebenar atau bukan.

“Dia memberitahu dia adalah wanita sebenar dan saya mempercayainya. Tapi apabila sudah ditangkap dan berada di balai polis barulah saya menyedari identiti sebenarnya adalah lelaki,” katanya ketika ditemubual media di Balai Polis Sandakan, awal pagi tadi.

Sementara itu, Pegawai Tadbir, Jabatan Hal Ehawal Islam Negeri Sabah (JHEAINS) Sandakan, Romzi Abdul Rahman berkata, sebaik cuba diperiksa, pemuda dan pasangannya cuba melarikan diri.

“Namun, mereka berjaya ditahan semula di kawasan Projek Perumahan Rakyat (PPR) Batu Sapi.

“Hasil siasatan awal, pemuda itu tidak mengetahui pasangannya adalah seorang pondan,” katanya.

Romzi berkata, dalam pada itu, pihaknya turut menahan empat orang lagi lelaki berperwatakan wanita di sebuah hotel bajet.

“Tiga daripadanya dipercayai terbabit dalam aktiviti tidak bermoral dengan menawarkan perkhidmatan disyaki ‘jual diri’ melalui aplikasi Wechat dengan bayaran RM200.

“Keseluruhan tangkapan seramai 16 orang termasuk tiga pasangan lelaki dan wanita tanpa hubungan sah dalam bilik hotel bajet,” katanya.

Menurutnya, semua tangkapan dibawa ke Balai Polis Sandakan dengan menggunakan van jenazah.

Terdahulu, operasi bermula 10.30 malam, semalam itu berakhir kira-kira 3 pagi tadi.

Lokasi serbuan iaitu di Pantai Pasir Putih, Jalan Coastal, Harbour Square Sandakan dan hotel bajet di kawasan Batu Empat.

Ia membabitkan lebih 40 penguat kuasa JHEAINS Sandakan bersama anggota Balai Polis Sandakan. – HMetro

Ikuti kami di Telegram Untuk Mendapatkan Berita Dari Negeri Sabah: klik 👉 https://t.me/sabahpost


Sabah Keluarkan Panduan Kemasukan Pengembara Antarabangsa

KOTA KINABALU : Kerajaan Sabah hari ini mengeluarkan panduan kemasukan ke negeri ini bagi pengembara antarabangsa sama ada melalui udara, darat mahupun laut, selaras dengan prosedur operasi standard (SOP) ditetapkan Kementerian Kesihatan (KKM).

Menteri Kerajaan Tempatan dan Perumahan Sabah Datuk Seri Masidi Manjun berkata ini termasuk memberi pilihan kepada pengembara antarabangsa menjalani ujian pengesanan RTK-Antigen COVID-19 yang dikendalikan anggota kesihatan terlatih, sama ada semasa ketibaan di Pintu Masuk Antarabangsa (PMA) negeri itu atau di luar PMA dalam tempoh 24 jam.

Beliau berkata pengembara antarabangsa yang transit di PMA Malaysia di luar Sabah juga dibenarkan meneruskan perjalanan ke negeri itu dan diberi pilihan yang sama dalam menjalani ujian pengesanan.

“Pengembara antarabangsa transit melalui Singapura yang tiba di PMA Sabah juga diberi pilihan untuk menjalani ujian pengesanan RTK-Antigen COVID-19 yang dikendalikan oleh anggota kesihatan terlatih semasa ketibaan di PMA atau di luar PMA dalam tempoh 24 jam,” katanya menerusi kenyataan malam ini.

Sementara itu Masidi yang juga jurucakap COVID-19 Sabah berkata 48 kes positif baharu direkodkan hari ini, menjadikan jumlah kumulatif wabak berkenaan di Sabah 370,539 kes.

“Statistik jangkitan rendah ini hasil keberkesanan vaksin yang diberi kepada hampir keseluruhan penduduk yang layak di Sabah. Tahap pematuhan SOP tinggi dalam kalangan rakyat negeri ini juga membantu mengurangkan jangkitan virus COVID-19 daripada terus merebak.

“Diharapkan disiplin tinggi ini terus diamalkan apatah lagi semasa merayakan sambutan Aidilfitri pada tahun ini,” katanya.  – BERNAMA

Ikuti kami di Telegram Untuk Mendapatkan Berita Dari Negeri Sabah: klik 👉 https://t.me/sabahpost


Keselamatan Rakyat Sabah Lebih Penting Daripada Duit

TAWAU: Keselamatan rakyat di negeri ini lebih menjadi keutamaan kerajaan negeri berbanding ‘buat duit’.

Demikian tegas Menteri Pelancongan, Kebudayaan dan Alam Sekitar Sabah Datuk Christina Liew, ketika diminta mengulas kekecewaan Duta China Ke Malaysia, Bai Tian, berhubung keputusan kerajaan negeri membatalkan semua penerbangan dari China ke negeri ini berkuasa kelmarin.

“Saya sendiri kecewa (pembatalan penerbangan) memandangkan pelancongan adalah sektor yang sangat menbantu untuk meningkatkan ekonomi negeri.

“Namun, apa yang berlaku sekarang, kita juga perlu mengambil tindakan sewajarnya, selari dengan keputusan Pertubuhan Kesihatan Sedunia (WHO) yang mengiktiraf koronavirus sebagai  darurat kesihatan awam global,” katanya kepada media, di sini, semalam.

Tambahnya, kerajaan negeri mempunyai alasan kukuh mengenai keputusan menghentikan sementara penerbangan dari China serta merta.

“Singapura pun sudah menghentikan penerbangan ke China, begitu juga dengan kemasukan menerusi Johor Bahru.

“Oleh itu, kerajaan negeri tidak mahu, hanya disebabkan tiada pembatalan sementara tersebut, penyakit (koronavirus) ‘masuk’ ke Sabah sehingga menjejaskan kesihatan awam,” katanya.

Menurut Christina, berikutan pembatalan penerbangan tersebut, kementeriannya menjangka berlaku penurunan bilangan pelancong ke negeri ini sebanyak 50 peratus, antara Januari dan Februari,” katanya.

“Saya yakin, Sabah akan menerima semula kenaikan jumlah pelancong asing memandangkan tindakan penyekatan penerbangan itu hanya sementara.

“Pihak kami juga sedang giat mempromosikan Sabah ke negara lain seperti India, Russia, Australia dan Eropah dalam usaha menjayakan Visit Malaysia 2020,” katanya.

Sementara itu, beliau mengesahkan ada menerima maklumat berkaitan penahanan terbaharu individu yang dikatakan  terkena jangkitan koronavirus di Hospital Besar Tawau, semalam.

“Ya, memang saya ada dapat maklumat itu.

“Namun, ia masih di peringkat siasatan dan rawatan, justeru saya tidak boleh mengeluarkan kenyataan sekiranya belum mendapat maklumat sahih,” katanya.

Tambahnya, jika keputusan perubatan  mengesahkan positif koronova, maka orang ramai perlu berhati-hati dan mengamalkan langkah pencegahan lebih awal.


Sabah Catat Penurunan Ketara Kes Harian COVID-19

KOTA KINABALU: Sabah mencatatkan sejumlah 190 jangkitan baharu COVID-19 hari Ahad berbanding 265 pada Sabtu, yang menyaksikan penurunan ketara kes harian, tanpa sebarang kluster baharu, kata Menteri Kerajaan Tempatan dan Perumahan Sabah Datuk Masidi Manjun.

Beliau yang juga jurucakap kerajaan negeri berkaitan COVID-19 berkata angka itu menjadikan jumlah kumulatif wabak tersebut di Sabah sebanyak 62,037 kes dengan dua kematian dilaporkan di Lahad Datu.

Masidi berkata daripada jumlah kes baharu itu, 101 adalah hasil saringan kontak rapat diikuti saringan kluster (44 kes), saringan bergejala (31) enam kes saringan bersasar dan kes-kes lain (lapan).

“Sebanyak 10 daerah di Sabah mencatatkan penurunan kes dengan tujuh daerah daripadanya pada julat satu angka manakala tiga daerah lain menunjukkan penurunan ketara pada julat dua angka iaitu Tawau turun 43 kes; Kalabakan (38) dan Kota Kinabalu (26 kes).

“Terdapat lapan daerah mencatatkan peningkatan kes hari ini iaitu enam daerah pada julat satu angka manakala dua daerah lain pada julat dua angka iaitu Kunak bertambah 14 dan Papar (13),” menurutnya dalam kenyataan malam ini.

Masidi berkata terdapat 10 daerah yang tidak mencatatkan sebarang kes positif COVID-19 hari ini iaitu Ranau, Beluran, Telupid, Pitas, Sipitang, Keningau, Tongod, Tenom, Nabawan dan Tambunan.

Beliau berkata meskipun berlaku trend penurunan kes di Sabah sejak semalam, perubahan angka bagi daerah yang berada di zon kuning, jingga dan merah adalah tidak statik.

Justeru, katanya keberkesanan penurunan kes dalam membendung penularan COVID-19 bergantung kepada kesungguhan komuniti mematuhi prosedur operasi standard (SOP) kendiri dan SOP yang ditetapkan kerajaan negeri.

Mengulas Program Imunisasi COVID-19 Kebangsaan peringkat negeri, Masidi berkata bagi fasa satu, seramai 57,626 individu di Sabah telah menerima suntikan dos pertama manakala 52,667 orang telah melengkapkan kedua-dua dos.

“Bagi fasa dua pula, seramai 72,797 orang telah menerima suntikan dos pertama manakala 26,505 individu telah melengkapkan kedua-dua dos vaksin berkenaan setakat ini,” katanya.

Beliau juga berkata seramai 548,343 orang telah mendaftar sebagai penerima vaksin COVID-19 di Sabah setakat ini iaitu 18.7 peratus daripada populasi negeri itu. – BERNAMA

Ikuti kami di Telegram Untuk Mendapatkan Berita Dari Negeri Sabah: klik 👉 https://t.me/sabahpost


Sabah Catat RM5.449 Bilion Kutipan Hasil Negeri Tahun Lepas

KOTA KINABALU : Sabah mencatatkan kutipan hasil negeri berjumlah RM5.449 bilion bagi tahun berakhir 31 Dis, 2021, kata Ketua Menteri, Datuk Hajiji Noor.

Beliau berkata catatan itu merupakan sejarah baharu bagi Sabah apabila berjaya menembusi angka RM5 bilion untuk kutipan hasil negeri, sekali gus mengatasi rekod tertinggi yang pernah dicatatkan iaitu RM4.541 bilion pada 2014.

“Dalam berhadapan dengan pelbagai cabaran, kita (kerajaan Sabah) berupaya melakar kejayaan amat signifikan dalam konteks kutipan hasil negeri.

“Saya yakin dan percaya, kita sedang berada di landasan tepat. Beberapa petunjuk ekonomi menzahirkan perkembangan positif,” katanya ketika berucap menyampaikan amanat tahun baharu 2022 sempena perhimpunan penjawat awam di sini, pada Selasa.

Turut hadir Timbalan Ketua Menteri Datuk Dr Jeffrey Kitingan merangkap Menteri Pertanian dan Perikanan Sabah; Timbalan Ketua Menteri Datuk Dr Joachim Gunsalam yang juga Menteri Pembangunan Perindustrian negeri; dan Speaker Dewan Undangan Negeri Sabah Datuk Khazim M Yahya.

Hajiji berkata pencapaian itu juga merupakan antara indikator awal bagi keberkesanan pelaksanaan Hala Tuju Sabah Maju Jaya (SMJ), iaitu pelan pembangunan strategik lima tahun yang dilancarkan pada 29 Mac, 2021.

Indikator keberkesanan pelaksanaan Hala Tuju SMJ juga boleh dilihat menerusi keupayaan kerajaan Sabah mengekang penguncupan ketara ekonomi negeri pada 2020 akibat pandemik COVID-19, katanya.

Beliau berkata walaupun ekonomi negeri menguncup sebanyak 9.5 peratus, namun kadar itu mampu dikawal berbanding penyusutan 15 hingga 19 peratus yang diunjurkan lebih awal.

“Berlandaskan pelbagai inisiatif dilaksanakan kerajaan, kadar penguncupan pelbagai sektor pada 2020 telah menunjukkan perubahan signifikan dengan pertumbuhan positif pada 2021.

“Diunjurkan pertumbuhan ekonomi negeri pada 2021 terus menunjukkan trend pemulihan dan bertumbuh meskipun secara perlahan, pada kadar positif 3.8 peratus hingga 4.0 peratus,” katanya.

Beliau mahu momentum itu diteruskan demi memastikan kemampanan hasil dan kedudukan kewangan negeri berupaya memenuhi keperluan peruntukan pembangunan.

Hajiji berkata kerajaan Sabah juga akan terus memperkasakan pelbagai strategi bagi meningkatkan hasil negeri termasuk menumpukan usaha merintis inisiatif baharu untuk menarik pelaburan dari dalam dan luar negara.

Ini supaya Sabah tidak hanya bergantung kepada sumber hasil negeri sedia ada serta dana diperuntukkan kerajaan Persekutuan, katanya.

Selain itu, beliau berkata perangkaan menunjukkan Sabah telah menerima pelaburan asing bernilai RM 4.4 bilion setakat Jun 2021 dan menyifatkan angka itu satu jumlah yang memberangsangkan dan jauh lebih besar jika mengambil kira kadar pelaburan domestik.

“Namun, saya percaya potensi Sabah jauh lebih luas dan berupaya untuk dilonjakkan pada kadar dan rantaian nilai ekonomi lebih tinggi,” katanya. – BERNAMA


Penjara Sabah belanja RM114 juta kos makanan banduan setahun

KOTA KINABALU: Jabatan Penjara membelanjakan kira-kira RM114 juta setahun untuk kos makanan lebih 7,000 banduan yang menjalani hukuman di penjara seluruh Sabah ketika ini.

Timbalan Menteri Dalam Negeri, Datuk Mohd Azis Jamman, berkata ini disebabkan jumlah banduan yang terlalu ramai hingga melebihi kapasiti dan turut dikhuatiri boleh mengancam keselamatan institusi itu.

“Jabatan Penjara membelanjakan kira-kira RM9.5 juta sebulan untuk kos makanan banduan dengan kos makanan setiap banduan antara RM35 dan RM41 seorang sehari.

“Satu lagi isu ialah penjara di Sabah hanya mampu menampung kira-kira 5,000 banduan tetapi kini populasinya lebih 7,000 banduan yang bermakna lebih kapasiti sebanyak 2,000,” katanya kepada pemberita selepas melawat Penjara Kota Kinabalu, di sini, hari ini.

Katanya, beliau akan membawa perkara itu untuk dibincangkan di peringkat kementerian dan kerajaan bagi mendapatkan lebih banyak peruntukan.

“Walaupun kerajaan berdepan kekangan perbelanjaan, sepatutnya tiada sebarang kompromi apabila ia membabitkan keselamatan.

“Saya juga dimaklumkan jabatan turut berdepan kekurangan kakitangan selain tidak dilengkapi peralatan persenjataan yang mencukupi,” katanya.

Mohd Azis berkata, bagi menyelesaikan masalah kesesakan penjara, sebuah penjara baharu sedang dibina di Lahad Datu tetapi projek berkenaan mungkin mengalami kelewatan berikutan tahap pelaksanaannya baru mencapai tiga peratus.

Pada masa sama, katanya, kakitangan penjara juga layak menerima insentif antara RM150 hingga RM200 seperti badan beruniform lain sejajar tugas mereka yang perlu berdepan banduan setiap hari.

Beliau yang juga Ahli Parlimen Sepanggar, berkata pihaknya juga akan mengambil pendekatan perlu untuk menaik taraf kuarters bagi keselesaan kakitangan Jabatan Penjara di negeri ini. – Berita Harian


Malaysia Airlines Sambung Penerbangan Ke Sabah & Sarawak

KUALA LUMPUR: Malaysia Airlines akan menyambung semula operasi penerbangan ke Sabah dan Sarawak dengan kekerapan sekali seminggu dari Kuala Lumpur ke Kuching, Miri dan Kota Kinabalu, minggu ini.

Menteri Pengangkutan, Datuk Seri Dr Wee Ka Siong, berkata Malaysia Airlines akan memastikan penerbangan itu dihubungkan oleh MASWings bagi laluan Miri-Bintulu, Kuhcing-Sibu-Kuching dan Sibu-Bintulu.

Bagaimanapun, katanya perkhidmatan kargo Malaysia Airlines, khususnya membawa makanan dan keperluan perubatan ke Sarawak tidak pernah dihentikan sepanjang Perintah Kawalan Pergerakan (PKP).

Katanya, Kementerian Pengangkutan sebelum ini, tidak pernah mengarahkan syarikat penerbangan seperti Malaysia Airlines, AirAsia atau Malindo untuk menghentikan operasi penerbangan ke Sarawak dan Sabah.

“Penerbangan kargo ke Sarawak dan Sabah terus beroperasi dengan kekerapan tiga kali seminggu dari Kuala Lumpur ke Kuching, Kota Kinabalu dan Labuan.

“Dengan pengoperasian MASwings ini, pedalaman Sarawak dan Sabah juga akan terus berhubung. Jika ada permintaan dan penambahan penumpang, MAS bersedia untuk menambah frekuensi penerbangan mereka.

“Mereka akan menambah lebih banyak penerbangan ke Kuching, Miri atau Kota Kinabalu, mulai minggu depan, jika permintaan meningkat dan Sarawak akan terus dihubungkan dengan Semenanjung,” katanya dalam kenyataan.

Malaysia Airlines sebelum ini dilapor memberhentikan penerbangan ke Sabah dan Sarawak kerana menghadapi kerugian yang akan memberi implikasi lebih buruk jika diteruskan.

Malaysia Airlines turut mencatatkan penurunan mendadak jumlah penumpang antara 10 hingga 15 peratus, susulan penularan COVID-19.

AirAsia Group Berhad dalam kenyataan sebelum ini, memaklumkan memberhentikan sementara operasi bagi penerbangan antarabangsa dan domestik, mulai 28 Mac lalu hingga 28 April ini.- Berita Harian


Abu Sayyaf: Pasukan Komando UTK Digerakkan Ke Pantai Timur Sabah

PASIR MAS: Tahap keselamatan di pantai timur Sabah akan dipertingkatkan termasuk menggerakkan satu pasukan komando Unit Tindakan Khas (UTK) bagi menangani isu berkaitan kumpulan Abu Sayyaf.

Pengarah Jabatan Keselamatan Dalam Negeri dan Ketenteraman Awam (JKDNKA) Bukit Aman Datuk Hazani Ghazali berkata, tindakan itu bagi menunjukkan kehadiran anggota keselamatan di kawasan berkenaan termasuk di sempadan Sabah-Kalimantan.

“Walaupun lebih dua tahun tidak berlakunya kes penculikan khususnya di pantai timur Sabah tetapi kawalan keselamatan tetap dilaksanakan.

“Hal ini juga berikutan maklumat mengenai sub ketua kumpulan Abu Sayyaf yang juga pakar pembuat bom iaitu Mudzrimar atau Mundi Sawadjaan disahkan masih hidup, jadi kawalan akan diperketatkan dan pihak keselamatan akan sentiasa mendapatkan maklumat daripada Western Mindanao Command (J2 WESTMINCOM),” katanya kepada pemberita selepas Program ‘Tangan Bersalaman’ di Ibu Pejabat Polis Daerah (IPD) Pasir Mas di sini, hari ini.

Mengulas lanjut, Hazani berkata, status Mudzrimar yang dikehendaki di Kawasan Keselamatan Khas Pantai Timur Sabah (Esscom), disahkan hasil perkongsian maklumat daripada pasukan keselamatan Filipina membabitkan Joint Task Force Sulu (JTFS) serta J2 WESTMINCOM kerana terbabit dalam beberapa siri pertempuran dan pertembungan dengan pasukan keselamatan Filipina sejak Julai 2021.

Berdasarkan maklumat risikan, kali terakhir dia dilihat adalah pada 10 Januari lalu di sebuah kawasan di Sulu ketika keluar mengambil makanan.

Sementara itu, mengulas mengenai kawalan sempadan darat di sempadan Malaysia-Thailand, Hazani berkata, Unit Berkuda Pasukan Simpanan Persekutuan (FRU) akan ditempatkan di Kelantan pada Mac nanti.

“Ketika ini, proses tinjauan sedang dilakukan di sepanjang sempadan Kelantan-Thailand bagi mengenal pasti bentuk muka bumi, kawasan rondaan serta kawasan sering berlakunya penyeludupan.

“Kita juga sedang meninjau lokasi sesuai untuk menempatkan kuda-kuda ini sama ada di Pengkalan Kubor, Tumpat atau Rantau Panjang,” katanya.

Beliau berkata dengan adanya bantuan daripada Unit Berkuda FRU itu ia mampu meningkatkan lagi kawalan di sepanjang Sungai Golok serta keberkesanan dalam menangani kes penyeludupan. – BERNAMA

Ikuti kami di Telegram Untuk Mendapatkan Berita Dari Negeri Sabah: klik 👉 https://t.me/sabahpost


MA63: Anwar Beri Jaminan Selesai Cara Baik Bila Jadi PM

KOTA KINABALU – Presiden Parti Keadilan Rakyat (PKR), Datuk Seri Anwar Ibrahim memberi jaminan akan menyelesaikan hal-hal berkaitan tuntutan Perjanjian Malaysia 1963 (MA63) secara baik apabila tiba giliran menjadi perdana menteri kelak.

Beliau berkata, Perdana Menteri, Tun Dr Mahathir Mohamad mengambil serius mengenai tuntutan itu, malah telah membentuk satu jawatankuasa khas yang turut dianggotai Ketua Menteri Sabah, Datuk Seri Mohd Shafie Apdal dan Ketua Menteri Sarawak, Datuk Patinggi Abang Johari Tun Openg untuk sama-sama berbincang mengenai kaedah pelaksanaan dengan lebih berkesan.

“Ini menunjukkan Pakatan Harapan (PH) serius dalam komitmennya dan orang Sabah serta Sarawak faham bahawa kita akan pastikan komitmen ini akan kita laksanakan. Insya-ALLAH, kemajuannya sangat baik sekarang dan apabila datang giliran saya (menjadi perdana menteri) saya akan pastikan ia selesai dengan begitu baik,” katanya semasa berucap merasmikan Mesyuarat Agung Tahunan Cabang Serentak Keadilan Sabah, Anwar

Anwar berkata, isu MA63 bukanlah soal kecil kerana ia telah lama tertangguh, namun terdapat banyak kemajuan dicapai dalam menyelesaikan isu terbabit sekali gus menolak tanggapan sesetengah pihak pembangkang yang mendakwa tiada perubahan dilakukan kerajaan sekarang.

Beliau berkata, berita baik mengenai penubuhan jawatankuasa khas itu diumumkan Dr Mahathir pada sambutan Hari Malaysia 2019 di Kuching, Sarawak semalam membuktikan kerajaan PH komited untuk merealisasikan janji manifesto pada pilihan raya lepas.

Semalam, Tun Dr Mahathir berkata, kerajaan PH masih meneruskan usaha untuk mengembalikan status rakan sekutu kepada Sabah dan Sarawak termasuk menyelesaikan beberapa perkara berbangkit sebagaimana diperuntukkan dalam MA63 termasuk menubuhkan Jawatankuasa Khas Kabinet untuk menyemak pelaksanaan perjanjian itu.

Kerajaan juga bersetuju menyerahkan sepenuhnya urusan pentadbiran Pulau Sipadan dan Pulau Ligitan kepada kerajaan Sabah kecuali perkara berkaitan dengan keselamatan yang masih terletak di bawah bidang kuasa kerajaan Persekutuan.

Dalam perkembangan lain, Anwar berkata, gabungan UMNO dan Pas menerusi Piagam Muafakat Nasional bukanlah menjadi ancaman kepada PH, namun ujian terbesar PH adalah pemimpinnya yang menerajui tampuk pentadbiran kerajaan sekarang dalam memastikan PH terus tetap menjaga kepentingan rakyat pelbagai kaum.

Beliau berkata, tidak ada tempat untuk Pas dan Barisan Nasional (BN) sekiranya PH terus menetapkan pendirian untuk sentiasa fokus kepada kepentingan rakyat pelbagai kaum menerusi usaha membangunkan negara dengan menyediakan kemudahan pendidikan serta kesihatan bermutu tinggi selain meningkatkan pertumbuhan ekonomi negara dan mengurangkan pengangguran.

Menurutnya, gabungan UMNO-Pas bukanlah perkara baharu kerana sebelum ini kedua-dua parti berkenaan pernah bergabung dan bekerjasama pada 1969 sebelum Pas dikeluarkan daripada BN pada 1978.

“Sekarang ada percubaan baharu. Tetapi, kalau nak katakan kejutan tak betul sebab ini bukan ancaman kita. Bagi saya, ujian terbesar masih (pada) kita. Kalau kerajaan Sabah dan kerajaan Persekutuan tetap dengan pendirian dengan dasar menjaga kepentingan rakyat, saya yakin tidak ada tempat untuk Pas dan BN,” katanya. – Bernama


Amaran Ribut Petir Hingga Malam Ini Bagi 9 Daerah Di Sabah

Jabatan Meteorologi (MetMalaysia) mengeluarkan amaran ribut petir di pantai timur dan pantai barat Sabah dan dijangka berterusan sehingga jam 9 malam ini

Jabatan Meteorologi Malaysia sebentar tadi telah mengeluarkan amaran ribut petir bagi beberapa daerah di negeri ini.

Menurut kenyataan yang dikeluarkan, dijangkakan daerah yang terlibat ialah Pedalaman (Pedalaman, Pantai Barat (Papar, Putatan, Penampang, Kota Kinabalu Tuaran, Tawau, Sandakan, Tongod & Kinabatangan Serta Labuan.

Orang ramai yang berada di kawasan berkenaan dinasihatkan untuk lebih berhati-hati terutamanya bagi yang merancang aktiviti pada malam ini.


Pelajar Dan Guru SK Jambatan Putih Kreatif Siapkan Jalur Gemilang Guna Botol Plastik Terbuang

TAWAU; 23 OGOS 2019 (Jumaat) – Sentuhan kreatif Warga Sekolah Kebangsaan (SK) Jambatan Putih Tawau berjaya menghasilkan jalur gemilang yang diperbuat daripada 1,400 botol plastik terbuang sempena Hari Kebangsaan ke-62.

Guru Besar sekolah itu, Surtinah Amran yang dihubungi pemberita RTM berkata, bendera berukuran 9 meter panjang dan lebar 5 meter itu diperbuat menggunakan botol plastik bersaiz 1.5 liter.

Beliau berkata, bendera itu berjaya disiapkan sepenuhnya hasil kerjasama dan komitmen berterusan kira-kira 500 guru, guru praktikum Institut Pendidikan Guru (IPG) Tawau, Persatuan Ibubapa dan Guru (PIBG) dan murid yang diselaraskan Pengarah Projek Jalur Gemilang, Azlin Unding dalam tempoh sebulan sejak 21 Julai lepas.

Justeru, beliau berharap usaha itu turut mengukuhkan kerjasama Warga Sekolah selain meningkatkan semangat cintakan negara serta mendidik murid menghargai jasa dan Pengorbanan pejuang tanah air.

Katanya, Satu majlis perasmian Jalur Gemilang dan Sambutan Hari Kebangsaan peringkat SK Jambatan Putih akan di anjurkan Jumaat depan.

Sementara itu, Azlin berkata, kesepaduan dan kerjasama hebat daripada Warga Sekolah yang diketengahkan sepanjang menyiapkan projek Jalur Gemilang itu selaras dengan Moto sekolah, “Together we can make A difference”.

Katanya, murid-murid sekolah menimbulkan minat dan semangat yang tinggi apabila dimaklumkan untuk membawa botol bagi projek jalur Gemilang terbabit.

Sehubungan itu Katanya, pihak sekolah juga merancang untuk menghasilkan bendera Sabah menggunakan botol pada tahun depan berikutan kekangan masa untuk menyiapkan bendera berkenaan pada tahun ini.


Pemuda mengaku salah rogol gadis bawah umur

KOTA KINABALU: Seorang pemuda berusia 19 tahun mengaku bersalah di Mahkamah Sesyen di sini hari ini, atas dakwaan merogol gadis berusia 15 tahun, Februari tahun ini.

Mengikut fakta kes, tertuduh yang tidak diwakili peguam, didakwa melakukan kesalahan itu pada 10 Februari antara jam 2 hingga 5 petang di sebuah rumah tidak bernombor di sebuah kampung di Tuaran.

Dia didakwa mengikut Seksyen 375 (g) Kanun Keseksaan yang boleh dihukum mengikut Seksyen 376 (1) Akta sama, yang membawa hukuman penjara maksimum 20 tahun dan sebatan.

Hakim Noor Hafizah Mohd Salim berkata, memandangkan tertuduh mengaku bersalah, tiada perbicaraan dijalankan dan hanya permohonan untuk hukuman dibenarkan.

“Saya juga akan membenarkan laporan sosial dilakukan oleh Jabatan Kebajikan Masyarakat mengenai latar belakang keluarga tertuduh,” katanya di mana laporan itu akan dipertimbangkan oleh hakim sebelum hukuman dijatuhkan.

Beliau menetapkan jam 18 Oktober ini untuk laporan sosial yang akan dijalankan dan tertuduh akan terus ditahan mengikut Seksyen 259 Kanun Prosedur Jenayah.

Timbalan Pendakwa Raya Dinesh Raja sebelum ini meminta agar tidak ada ikat jamin diberikan kepada tertuduh.

Sementara itu di Mahkamah Majistret di sini, Majistret Afiq Agoes menjatuhkan hukuman penjara dua bulan kepada Mohd Shirshah Mohd Ali kerana dengan sengaja menyebabkan kecederaan terhadap Shereen Willie pada 22 September tahun ini.

Tertuduh didakwa melakukan kesalahan itu di tempat letak kereta Lido Four Seasons Residences, pada jam 1 pagi.

Dia yang diwakili peguam Shareen Tang dari Yayasan Bantuan Guaman Kebangsaan (YBGK), mengaku bersalah atas pertuduhan mengikut Seksyen 323 Kanun Keseksaan.

Pendakwaan kes dikendalikan Inspektor Albert Basirin didakwa.


Update: Seorang Lagi Anak Mangsa Kemalangan Di New Zealand Meninggal Dunia

KOTA KINABALU, 8 Dis: Seorang lagi mangsa kemalangan di Kaikoura, New Zealand disahkan meninggal dunia pada 6.30 petang waktu tempatan (1.30 tengah hari waktu Malaysia) hari ini.

Mangsa itu adalah Nur Irfan Adanan, 15, yang juga anak sulung kepada pasangan suami isteri, Dr Rumihati Abd Hamid, 49, dan Adanan Jemain, 49, yang maut bersama anak kedua mereka, Maisarah Arifah Adanan, 13, dalam kejadian terbabit.

Perkara itu disahkan oleh anak saudara Allahyarham Dr Rumihati, Afifah Saiffuddin, 33, yang menerima berita itu daripada ahli keluarganya yang kini berada di Hospital Christchurch, New Zealand.

“Ahli keluarga yang datang ke sana sempat bertemu arwah (Nur Irfan) sebelum dia menghembuskan nafas terakhir kerana arwah memang kritikal selepas kemalangan itu,” katanya ketika ditemui di kediaman keluarganya di Kampung Ulu Putatan di sini hari ini.

Menurut Afifah, kesemua jenazah dijangka dikebumikan esok dan kini sedang dalam proses menunggu kebenaran untuk proses pengebumian di Christchurch.

Beliau berkata solat ghaib di sini untuk jenazah hanya akan dilakukan selepas semua urusan di New Zealand selesai.

Katanya, anak bongsu mangsa yang cedera dalam kemalangan itu, Nur Arifah, 11, mendapat rawatan di Hospital Wellington dilaporkan stabil dan kini ditemani ahli keluarga lain yang baru tiba tengah hari tadi waktu tempatan.

Jumaat lepas, tiga rakyat Malaysia dilaporkan meninggal dunia manakala dua lagi parah ketika bercuti di negara berkenaan.

Mereka sekeluarga yang menaiki kereta sewa terbabit kemalangan dengan lori di Lebuhraya Negeri 1, utara Kaikoura pada 3.10 petang waktu tempatan (10.10 pagi waktu Malaysia).

Sementara itu, di PUTRAJAYA, Wisma Putra yang turut mengesahkan berita itu berkata Suruhanjaya Tinggi Malaysia di Wellington sedang menghulurkan bantuan konsular yang sewajarnya kepada mangsa dan ahli keluarga bagi memastikan urusan pengebumian di negara itu berjalan lancar.

“Kementerian Luar Negeri merakamkan ucapan takziah dan melahirkan rasa simpati kepada ahli keluarga dan kenalan mangsa yang terlibat dalam insiden ini,” katanya dalam kenyataan hari ini.


Sukar Untuk Warisan Tembusi Semenanjung, Kata Penganalisis

KOTA KINABALU: Dua penganalisis menyuarakan keraguan sama ada kehadiran Warisan di Semenanjung akan memberi sebarang kesan selepas ia merancang untuk melebarkan sayapnya ke sana.

Lee Kuok Tiung dari Universiti Malaysia Sabah (UMS) dan Awang Azman Pawi dari Universiti Malaya (UM) berkata, agak sukar untuk bersaing dengan parti-parti lain yang telah lama bertapak dan menikmati penerimaan rakyat.

Menerusi aplikasi Zoom sempena sambutan hari jadinya pada Selasa lalu, Presiden Warisan Shafie Apdal memberitahu media bahawa parti itu akan meneruskan rancangannya untuk beralih ke platform nasional dan akan mengambil pendekatan berbilang bangsa dalam dasarnya.

Katanya, Warisan juga akan memastikan nilai Islam sentiasa ditegakkan selain menjangkakan penyertaan daripada pengundi muda yang lebih berani berdepan perubahan.

Kata Lee, beliau percaya Warisan tidak mempunyai harapan untuk mencabar parti-parti dalam Barisan Nasional (BN), Perikatan Nasional (PN) dan Pakatan Harapan (PH).

Katanya, “amat mencabar” bagi Warisan untuk menembusi platform nasional terutama apabila PH juga memiliki sokongan yang cukup besar daripada rakyat di Semenanjung.

“Sama ada ia mempunyai kelebihan untuk bertanding di Semenanjung adalah soal lain tetapi yang pasti ia akan dilihat sebagai orang luar.”

Wujud cakap-cakap bahawa Warisan akan bekerjasama dengan Muda untuk mendapatkan sokongan pengundi muda, namun Lee meragui ia akan berjaya kerana setakat ini Muda masih tidak menunjukkan bukti kebolehannya.

“Saya percaya antara sebab utama Warisan ingin melebarkan sayap ke Semenanjung ialah kerana terdapat ramai pengundi Sabah di sana tetapi ia perlu dikaji dengan teliti untuk melihat sama ada mereka telah menukar kawasan tempat mengundi atau masih mengundi di negeri asal,” katanya kepada FMT.

Manakala itu Awang Azman pula berkata, Warisan perlu sedar bahawa rakyat di Semenanjung mempunyai terlalu banyak pilihan dan mereka akan dilihat sebagai parti yang berpusat di Sabah dan hanya memperjuangkan isu-isu negeri.

Katanya, Warisan boleh dilihat sebagai parti yang tidak mempunyai kewibawaan untuk bertanding di sana memandangkan di wilayahnya sendiri pun mereka telah ditolak selepas beberapa wakil rakyatnya berpaling tadah. – FMT

Ikuti kami di Telegram Untuk Mendapatkan Berita Dari Negeri Sabah: klik 👉 https://t.me/sabahpost


Semak Fakta Sebelum Ulas Peruntukan Segera Bencana RM18.24 Juta Di Sabah – Nizam

KOTA KINABALU, 19 Sept : Semua pihak termasuk ahli politik diminta menyemak fakta sebenar sebelum mengulas tentang peruntukan segera bencana RM18.24 juta disampaikan Perdana Menteri Datuk Seri Ismail Sabri Yaakob pada Khamis lepas.

Pembantu Menteri Kewangan Sabah Datuk Nizam Abu Bakar Titingan berkata peruntukan itu hanyalah permulaan bantuan pengurusan bencana secara berterusan yang dijamin kerajaan Persekutuan.

Beliau berkata peruntukan itu adalah untuk keperluan segera pengurusan bencana termasuk COVID-19 di negeri ini, dan Jawatankuasa Pengurusan Bencana Negeri Sabah telah menerima RM8 juta untuk bantuan bencana sebelum ini.

Nizam berkata kerajaan negeri telah mengemukakan permintaan peruntukan pengurusan bencana Sabah lebih RM200 juta kepada Ismail Sabri ketika mesyuarat Jawatankuasa Pengurusan Bencana Negara awal minggu lepas.

“Permintaan lebih RM200 juta itu membabitkan peruntukan kira-kira RM147 juta untuk baik pulih infrastruktur yang rosak akibat banjir, manakala kira-kira RM83 juta lagi untuk pengurusan bencana COVID-19.

“Perdana Menteri dalam lawatannya ke Sabah baru-baru ini juga memberi jaminan bahawa kerajaan Persekutuan akan memberi lebih banyak bantuan kepada Sabah,” katanya kepada Bernama hari ini.

Nizam berkata demikian sebagai mengulas dakwaan Ahli Parlimen Kota Kinabalu Chan Foong Hin dari DAP yang mempersoal kerajaan Persekutuan hanya memberikan RM18.24 juta untuk bantuan bencana di Sabah berbanding RM78 juta bagi membantu mangsa banjir di Kedah.

Beliau turut menasihatkan Chan supaya menyemak fakta sebenar tentang perkara itu sebelum membuat sebarang kenyataan.

Pada Khamis lepas (16 Sept) kerajaan Persekutuan melalui Agensi Pengurusan Bencana Negara (NADMA) menyalurkan RM18.24 juta kepada Sabah, yang disampaikan Ismail Sabri, bagi melancarkan proses menguruskan tindak balas bencana agar kebajikan rakyat yang terjejas di negeri ini sentiasa dipelihara.

Perdana Menteri berkata peruntukan berkenaan adalah bagi perolehan 2,000 unit Kit Makanan (RM160,000), pembelian 2,500 unit C-Tent (RM961,250), operasi Jawatankuasa Pengurusan Bencana Negeri (RM20,000), operasi 22 daerah Jawatankuasa Pengurusan Bencana (RM1.1 juta) dan pengurusan operasi COVID-19 sebanyak RM16 juta. – BERNAMA


Contohi Negara Lain, Beri Dos Keempat, Kata Pakar Virologi

KUALA LUMPUR : Ketika Kementerian Kesihatan mempertimbangkan pemberian dos penggalak kedua Covid-19 untuk mereka dengan sistem imuniti yang lemah, seorang pakar virologi menggesa supaya ia mencontohi negara yang menawarkan dos vaksin keempat untuk kumpulan berisiko tinggi.

Memetik kajian terbaru di Israel, Kumitaa Theva Das dari Universiti Sains Malaysia (USM) berkata, tahap imuniti dalam kalangan warga emas akan menurun dalam tempoh beberapa bulan selepas dos ketiga dan suntikan penggalak tambahan diperlukan.

Kajian itu dijalankan antara 10 Jan dan 2 Mac ketika varian Omicron menjadi dominan. Didapati bahawa dos keempat vaksin Pfizer/BioNTech mengurangkan kadar jangkitan dalam kalangan individu berusia.

Para penyelidik yang meneliti 1.3 juta individu berumur 60 tahun ke atas berkata, perlindungan terhadap penyakit teruk tidak berkurang dalam tempoh enam minggu selepas pemberian dos itu tetapi kajian susulan diperlukan untuk menilai perlindungan jangka panjangnya.

Satu lagi kajian di Israel pad Mac menunjukkan warga emas yang menerima dua dos penggalak vaksin Pfizer/BioNTech mempunyai kadar kematian 78% lebih rendah daripada mereka yang mendapat hanya satu suntikan.

“Orang muda dan sihat mungkin tidak mendapat banyak manfaat daripada dos keempat, tetapi ia akan memberi manfaat kepada orang tua dan mereka yang mempunyai komorbiditi,” kata Das kepada FMT.

“Kajian sama menunjukkan pengurangan kadar kemasukan ke hospital dan kematian dalam kalangan warga emas yang menerima dos penggalak kedua.”

Beliau mengulas kenyataan Menteri Kesihatan Khairy Jamaluddin bahawa kementerian masih mempertimbangkan pemberian dos keempat vaksin Covid-19 kepada mereka yang berada dalam kategori terimunokompromi.

Manakala itu Ketua Pegawai Eksekutif Pusat Galen untuk Dasar Kesihatan dan Sosial, Azrul Mohd Khalib berkata, sekiranya kementerian memutuskan untuk memberi dos keempat, ia harus menjelaskan kepada orang ramai mengapa ia diperlukan.

Katanya, terpulang kepada orang ramai untuk memutuskan apakah yang terbaik untuk kepentingan mereka.

“Mereka tidak harus dipaksa atau ditekan supaya mengambil suntikan vaksin tambahan. Orang ramai mesti membuat keputusan secara bermaklumat mengenai perkara yang menjejaskan kesihatan mereka sendiri,” katanya. – FMT

Ikuti kami di Telegram Untuk Mendapatkan Berita Dari Negeri Sabah: klik 👉 https://t.me/sabahpost


Mahkamah Tolak Rayuan Musa, Shafie Kekal Ketua Menteri Sabah

KOTA KINABALU: Mahkamah Rayuan Kota Kinabalu menolak rayuan saman bekas ketua Tan Sri Musa Aman, dengan kos, yang mencabar pelantikan Datuk Seri Mohd Shafie Apdal sebagai Ketua Menteri Sabah.

Mahkamah turut memerintahkan bekas Ketua Menteri itu membayar RM50,000 kepada Mohd Shafie yang juga responden kedua manakala sebanyak RM20,000 kepada Yang di-Pertua Negeri Sabah, Tun Juhar Mahiruddin sebagai responden pertama.

Panel tiga hakim yang bersidang dan membuat keputusan terdiri Hakim Datuk Kamardin Hashim, Datuk, Rhodzariah Bujang dan Datuk Mohanad Zabidin Mohd Diah, yang mendengar prosiding berkenaan.

Kamardin ketika menyampaikan keputusan itu berkata, mahkamah menegaskan bantahan awal yang dibuat oleh peguam Mohd Shafie, Datuk Douglas Lind, adalah akademik dan setuju dengan hujahan pihak responden.

“Mahkamah mendapati bantahan awal yang dibuat oleh peguam Shafie adalah akademik dan dengan ini mahkamah menolak rayuan itu dengan kos,” katanya.

Musa diwakili pasukan peguam diketuai Tengku Fuad Tengku Ahmad dengan dibantu bekas peguam kanan Mahkamah Rayuan, Datuk Anantham Kasinather.

Peguam Besar Negeri Sabah, Datuk Zaleha Rose Pandin mewakili Juhar.

Terdahulu Douglas dalam hujahnya berkata, keputusan daripada rayuan ini tidak akan memberi kesan kepada kedudukan sekarang untuk kedua-dua pihak.

“Ini berdasarkan jumlah sokongan terhadap perayu dan responden di dalam Dewan Undangan Negeri (DUN) Sabah. Sekarang di DUN Sabah hanya ada lapan pembangkang manakala 52 Ahli Dewan Undangan Negeri (ADUN) adalah penyokong kerajaan.

Sementara itu, Tengku Fuad berkata, pihaknya berasa kecewa dengan keputusan berkenaan dan mereka akan membawa kes itu ke Mahkamah Persekutuan.

Pada 7 November tahun lalu, Mahkamah Tinggi di sini menolak saman pemula yang difailkan Musa terhadap Juhar dan Mohd Shafie Apdal yang menuntut mahkamah mengisytiharkan beliau (Musa) sebagai Ketua Menteri yang sah.


PETRONAS Sudah Bayar RM15.6 Bilion Kepada Sabah

KUALA LUMPUR: PETRONAS sudah membuat bayaran hasil tunai petroleum sebanyak RM15.6 bilion kepada kerajaan Sabah, hingga 31 Disember lalu.

Timbalan Menteri Hal-Ehwal Ekonomi, Dr Mohd Radzi Md Jidin, berkata jumlah itu berdasarkan bayaran lima peratus daripada hasil pengeluaran kasar petroleum yang disalurkan terus kepada kerajaan Sabah pada Februari dan Ogos setiap tahun.

Katanya, maklumat terperinci berhubung jumlah pengeluaran petroleum berkenaan disertakan bersama laporan pembayaran tunai kepada Kementerian Kewangan Sabah.

“Semua pengeluaran petroleum di negara ini dilakukan melalui `Production Sharing Contracts (PSC) bersama pelabur.

“Berdasarkan perjanjian PSC, pendapatan kasar keseluruhan untuk setiap PSC tertakluk kepada klausa `non-disclosure’ dan tidak harus didedahkan kepada umum,” katanya di Dewan Rakyat, hari ini.

Beliau menjawab soalan Jonathon Yasin (PH-Ranau) yang meminta Menteri Hal Ehwal Ekonomi menyatakan sejak operasi PETRONAS bermula di Sabah pada 1976, berapa jumlah pendapatan kasar keseluruhan diperoleh syarikat itu dari sumber minyak dan gas serta berkaitan Petroleum di Sabah.

Ini meliputi sumber Petroleum dan gas yang diperoleh dalam lingkungan tiga batu nautika atau diukur tiga batu nautika dari pesisir pantai Sabah.

Menjawab soalan tambahan Datuk Dr Jeffrey Kitingan (STAR-Keningau) berhubung jumlah telaga minyak di Sabah, Mohd Radzi berkata, pengeluaran pada 2018 adalah sebanyak 358,000 tong minyak setara sehari.

“Pada 2017 pula sebanyak 424,000 tong sehari dan 338,000 tong sehari pada 2016,” katanya.


Waris Kesultanan Sulu Rampas Dua Aset PETRONAS

KUALA LUMPUR: Aset dua anak syarikat PETRONAS di Azerbaijan dirampas oleh waris kesultanan Sulu, yang dikatakan menuntut AS$14.92 bilion (RM62.59 bilion) daripada Malaysia, demikian menurut laporan Financial Times.

Peguam pihak yang menuntut, dilaporkan merampas aset PETRONAS yang didaftarkan di Luxembourg, Petronas Azerbaijan (Shah Deniz) dan Petronas South Caucasus, dengan nilai dilaporkan mencecah lebih AS$2 bilion.

Peguam berkenaan berkata, bailif di Luxembourg merampas syarikat induk bagi pihak pelanggan mereka.

Langkah itu yang pertama kali dilaporkan, adalah sebahagian daripada tindakan undang-undang yang dikemukakan pada 2017 oleh waris Sulu untuk mendapatkan pampasan terhadap tanah di Sabah yang didakwa telah dipajak oleh nenek moyang mereka kepada sebuah syarikat perdagangan British pada 1878.

Pada Mac lalu, penimbang tara di Perancis memutuskan bahawa Malaysia, yang mewarisi obligasi perjanjian pajakan apabila memperoleh kemerdekaan daripada Britain, mesti membayar waris berkenaan sebanyak AS$14.92 bilion.

Keturunan Sultan Sulu terakhir, Sultan Jamalul Kiram II, menuntut jumlah amat besar sebagai pampasan daripada Malaysia berikutan proses timbang tara.

Pada Mac lalu, Menteri di Jabatan Perdana Menteri (Parlimen dan Undang-Undang), Datuk Seri Wan Junaidi Tuanku Jaafar dilaporkan berkata, keputusan Mahkamah Arbitrasi Paris untuk Malaysia membayar pampasan AS$14.92 bilion kepada pihak mendakwa sebagai waris Sultan Sulu, adalah tidak sah kerana tidak berlandaskan undang-undang.

Beliau berkata, keputusan yang ditetapkan penimbang tara, Dr Gondoza Stampa itu sudah dibatalkan dan tidak lagi sah dari segi undang-undang.

Pada 28 Februari lalu, agensi berita Sepanyol melaporkan, Dr Stampa yang juga penimbang tara Sepanyol mengarahkan Malaysia membayar pampasan kepada pihak mendakwa sebagai waris Sultan Sulu.

Malah, Malaysia didakwa tidak membayar wang pemisah sejak 2013 dan dikatakan melanggar Perjanjian 1987 yang ditandatangani Sultan Jamal Al-Alam, Baron De Overbeck dan Alfred Dent mewakili syarikat British Utara Borneo. – BH Online

Ikuti kami di Telegram Untuk Mendapatkan Berita Dari Negeri Sabah: klik 👉 https://t.me/sabahpost


Terkejut Lihat Nama Sendiri Dalam Senarai Mangsa Nahas Sriwijaya Air

JAKARTA: Seorang remaja, Sarah Beatrice Alomau, 19, bingung selepas mendapati namanya berada dalam senarai mangsa nahas pesawat Sriwijaya Air yang terhempas Sabtu lalu.

Sarah yang menetap di Tangerang dan bekerja di kilang kertas mengesyaki rakan sekerjanya menggunakan identitinya untuk membeli tiket penerbangan.

Wakil Ketua Dewan Pimpinan Pusat (DPP) Forum Komunikasi Masyarakat (FKM), Fridrik Makanlehi berkata, remaja berkenaan terkejut selepas melihat namanya tertera di televisyen sebagai seorang mangsa nahas pesawat itu.

“Dia mengesyaki rakan sekerjanya, Selvin Daro menggunakan identitinya untuk membeli tiket penerbangan ke Pontianak,” katanya seperti dilaporkan Kompas.

Menurutnya, sehingga kini, tiada sebarang maklumat mengenai Selvin.

Sarah melalui peguamnya, Richard Riwoe berkata, dia tidak pernah meminjamkan kad pengenalannya kepada Selvin dan kad berkenaan masih ada dalam simpanannya.

“Kami tidak tahu sama ada dia (Selvin) menggunakan salinan fotostat atau imbasan kad berkenaan ketika mendaftar masuk kerana kad yang asal masih ada pada Sarah,” katanya.

Richard berkata, timbul persoalan bagaimana Selvin melepasi prosedur pemeriksaan penumpang menggunakan nama individu lain.

“Bagaimana dia dapat melepasi pemeriksaan dan ujian rapid antigen? Kebiasaannya, penumpang perlu menunjukkan kad pengenalan diri yang sebenar.

“Kami juga mahu syarikat penerbangan memeriksa rakaman CCTV untuk memastikan perkara ini,” katanya. – Agensi

Ikuti kami di Telegram Untuk Mendapatkan Berita Dari Negeri Sabah: klik 👉 https://t.me/sabahpost


Taman Geologi Kinabalu Tidak Jejas Kegiatan Penduduk

KOTA KINABALU: Penubuhan Kinabalu Geopark atau Taman Geologi Kinabalu berkeluasan kira-kira 3,500 kilometer persegi merangkumi daerah Ranau, Kota Belud dan Kota Marudu tidak akan menjejaskan kegiatan penduduk.

Penasihat Kinabalu Geopark, Prof Dr Felix Tongkul, berkata penduduk di kawasan yang terbabit boleh meneruskan pelbagai kegiatan termasuk pertanian kerana tiada larangan atau halangan dikuatkuasa apabila ia diwartakan.

Bagaimanapun, kata beliau, penduduk akan diberikan panduan mengenai kepentingan dan kelebihan status taman itu bagi membantu mereka menjana ekonomi menerusi kegiatan berasaskan eko pelancongan.

“Kita sedar ada penduduk yang bimbang tanah mereka mungkin diambil atau mereka dilarang melakukan sebarang kegiatan seperti pertanian, mengambil batu atau membina rumah apabila Kinabalu Geopark diwartakan.

“Penubuhan taman ini sebenarnya hanya satu konsep berkaitan geologi yang bertujuan untuk memelihara kelestarian alam sekitar di sekeliling Taman Kinabalu dan ia tiada sempadan yang jelas.

“Jadi, penduduk tidak seharusnya bimbang atau salah faham mengenai penubuhan Kinabalu Geopark, sebaliknya mereka bakal menikmati pelbagai manfaat apabila taman itu sudah diwartakan nanti,” katanya ketika dihubungi, hari ini.

Beliau berkata demikian mengulas mengenai perkembangan proses penilaian untuk mewartakan Kinabalu Geopark sebagai Geopark Kebangsaan, yang sebelum ini disasar diwartakan pada tahun ini atau tahun depan.

Dr Felix yang juga pakar geologi Universiti Malaysia Sabah (UMS), berkata kegiatan eko pelancongan seperti tarikan ‘tagal’ atau penjagaan sungai yang diamalkan masyarakat Kadazandusun akan dapat dikembangkan dengan lebih baik selepas taman itu diwartakan.

Katanya, ia adalah manfaat penting yang bakal dinikmati penduduk selain pembukaan lebih banyak tarikan berasaskan alam semula jadi di sekeliling Taman Kinabalu yang sebelum ini tidak diketahui atau kurang mendapat perhatian.

“Contohnya, mungkin ada gua, tumbuhan, batuan atau bentuk muka bumi unik dan air terjun di kawasan itu yang sebelum ini tidak terjaga, namun selepas Kinabalu Geopark diwartakan, kita boleh membantu memeliharanya.

“Ia secara tidak langsung dapat menghalang khazanah warisan di sekeliling Taman Kinabalu daripada mengalami kerosakan atau hilang disebabkan pembangunan. Ia juga dapat bantu menjana ekonomi penduduk menerusi promosi eko pelancongan,” katanya.

Beliau berkata, Kinabalu Geopark merangkumi tiga komponen penting iaitu evolusi geologi, flora dan fauna serta budaya atau kegiatan masyarakat di kawasan terbabit sejajar konsep taman geologi yang merangkumi semua aspek seperti batuan, tanah dan kehidupan di atasnya.

Katanya, tujuan utama penubuhan Kinabalu Geopark adalah untuk menyokong kewujudan Taman Kinabalu di mana terletaknya Gunung Kinabalu yang diiktiraf sebagai Tapak Warisan Dunia supaya tidak diancam oleh pembangunan di sekeliling kawasan taman.

“Gunung Kinabalu menjadi asas utama kepada pembentukan Kinabalu Geopark kerana semua kejadian geologi bermula dari gunung itu hingga ke kawasan sekitarnya adalah saling berkaitan dan menyokong antara satu sama lain,” katanya.


Keadaan Iman Sukarkan Proses Ambil Telur Untuk IVF

KOTA KINABALU: Peluang badak sumbu Sumatera terakhir Malaysia sembuh bagi menjalani proses pengambilan telur (ovum) untuk pembiakan secara in-vitro (IVF) sukar, berikutan keadaannya yang semakin tenat.

Pengarah Jabatan Hidupan Liar Sabah (JHLS), Augustine Tuuga, menyatakan walaupun mamalia betina dikenali sebagai Iman itu masih mengeluarkan telur, namun keadaan kesihatannya boleh menjadi semakin buruk, jika proses pengambilan telur dilakukan.

“Melihat keadaanya yang semakin tenat, kita tidak sampai hati untuk melakukan proses pengambilan telur kerana kita bimbang menyebabkan kesakitan dialaminya bertambah teruk dan mungkin tidak dapat bertahan.

“Setakat ini, peluang untuk Iman menjalani proses itu tipis. Namun, kita berdoa agar keadaan kesihatannya dapat dipulihkan menerusi proses rawatan yang dilakukan,” katanya ketika dihubungi, di sini, hari ini.

Iman yang dianggarkan berumur 25 tahun kini berada dalam penjagaan rapi veterinar hidupan liar di Santuari Badak Borneo, Hutan Simpan Hidupan Liar Tabin, di Lahad Datu.

Mengulas lanjut, Augustine berkata, pakar dari Jerman yang melakukan proses pengambilan telur Iman sebelum ini, bersedia dipanggil semula bagi mengulangi proses itu jika keadaan kesihatan Iman bertambah baik.

Telur atau ovum mamalia itu berjaya dikeluarkan pakar terbabit pada akhir September lalu, namun ia gagal disenyawakan melalui teknik IVF disebabkan sperma atau benih daripada badak jantan yang digunakan dalam proses itu kurang berkualiti.

Ia menggunakan sperma daripada badak jantan dikenali sebagai Tam yang diambil dan disimpan sebelum badak berkenaan mati, akibat usia tua dan kegagalan organ dalaman pada Mei lalu.

Pada masa yang sama, Augustine menyatakan harapannya agar Indonesia dapat memberikan maklum balas segera berhubung rancangan untuk menandatangani perjanjian persefahaman (MoU) pembiakan badak.

MoU itu antara lain berkaitan persetujuan bagi membolehkan benih badak Sumatera jantan dari Indonesia digunakan untuk disenyawakan dengan telur Iman menerusi teknik IVF.

Ia turut merangkumi MoU berkaitan penggunaan ibu tumpang badak betina Indonesia bagi menempatkan embrio yang berjaya dihasilkan, memandangkan keadaan kesihatan Iman tidak membolehkan ia bunting.

“Kalau Indonesia tidak memberikan maklum balas, kita tidak dapat berbuat apa-apa tetapi kita tetap berusaha dan berharap MoU yang dirancang itu dapat dilaksanakan secepat mungkin. Sebenarnya MoU itu bukan saja berkaitan Iman, malah adalah lagi aspek lain yang berhubung kait dengan pemeliharaan badak,” katanya.

Sebelum ini, kerajaan negeri yang diketuai Timbalan Ketua Menteri, Datuk Christina Liew mengadakan pertemuan dengan Indonesia berkaitan perkara itu, namun belum ada perkembangan lanjut.

Semalam, Christina yang juga Menteri Pelancongan, Kebudayaan dan Alam Sekitar negeri, menjelaskan keadaan Iman semakin tenat disebabkan ketumbuhan atau tumor dalam uterusnya yang dikesan sebelum ini, semakin membesar hingga menyebabkan selera makannya menurun hingga berat badan menyusut.

Pada awal tahun lalu, Iman dilapor mengalami pendarahan dalam rahim akibat tumor, namun berjaya dikawal sebelum ia dilaporkan membesar semula berikutan keadaan kesihatannya yang merosot sejak kebelakangan ini.

Iman yang ditangkap di hutan Lembah Danum sebelum dipindahkan ke Hutan Simpan Hidupan Liar Tabin di Lahad Datu pada Mac 2014 ialah badak sumbu Sumatera terakhir yang dikesan di hutan negeri ini.

Pada Jun 2017, seekor badak betina dikenali sebagai Puntung terpaksa diberi suntikan maut selepas lama menderita akibat barah sel skuamus atau kanser kulit, selain sukar bernafas.


10 Bot Penduduk Bantu Cari Dua Beradik Hilang

TAWAU : Usaha mencari dan menyelamat dua beradik yang hilang selepas dikhuatiri lemas Jumaat lalu dimulakan dengan menggunakan sebanyak 10 bot milik penduduk Kampung Bergosong, Pulau Sebatik.

Pencarian dimulakan seawal jam 7 pagi tadi di sekitar pesisir pantai dan perairan kampung sehingga ke kawasan laut untuk mengesan dua kanak-kanak berusia lapan dan lima tahun itu.

Menurut bapa saudara kepada kedua kanak-kanak itu, Khalib Abdul Kadir, 53, sejak hari kejadian usaha mencari kedua beradik itu diteruskan oleh ahli keluarga dengan bantuan daripada penduduk kampung dan agensi penguatkuasa di kawasan itu.

“Hari ini, kami mulakan usaha mencari dengan mengerahkan sebanyak 10 buah bot penduduk kampung dan sudah keluar seawal jam 7 pagi tadi untuk mencari mereka.

“Pencarian dilakukan di kawasan jeti di mana mangsa hilang dan keluar ke kawasan laut selain turut dilakukan di kawasan darat iaitu pinggir pantai dengan berjalan kaki,” katanya ketika dihubungi Sinar Harian hari ini.

Khalib berkata, dia percaya kedua-dua anak saudaranya itu akan ditemui juga nanti sekiranya pencarian terus dilakukan di kawasan berkenaan.

“Saya yakin ada harapan 95 peratus akan bertemu mereka semula namun terpulang sama ada dalam keadaan selamat atau sebaliknya tetapi saya berharap mereka akan ditemui,” katanya yang juga rapat dengan kedua-dua beradik itu.

Dalam pada itu, Khalib berkata, kedua ibu bapa mangsa juga turut turun mencari kedua-dua anak mereka yang hilang dalam kejadian itu.

“Sebenarnya mereka semua ada empat beradik dan yang hilang adalah kakak sulung dan adik lelaki nombor tiga yang berusia lima tahun dipercayai dibawa arus kuat ketika mandi pada hari kejadian.

“Kedua ibu bapa memang dalam keadaan bersedih sekarang namun mereka reda dan turut turun ke laut untuk mencari mangsa,” katanya.

Sementara itu, Agensi Penguatkuasaan Maritim Malaysia (APMM) bersama Pasukan Polis Marin (PPM) dan Jabatan Bomba dan Penyelamat Malaysia (JBPM) turut mengaktifkan operasi mencari dan menyelamat (SAR) mangsa hari ini.

Semalam, Sinar Harian melaporkan Nazwa Telson, 8, bersama adiknya Madsun, 5, dikhuatiri lemas selepas dipercayai terjatuh ke dalam laut ketika mandi di Jeti Teck Guan, Kampung Bergosong. – SINAR

Ikuti kami di Telegram Untuk Mendapatkan Berita Dari Negeri Sabah: klik 👉 https://t.me/sabahpost


Tahanan Keempat Lari Dari Pusat Kuarantin Berjaya Diberkas

PENAMPANG: Selepas 36 jam melarikan diri, tahanan yang lari dari pusat kuarantin Covid-19 di Pusat Kuarantin Latihan Mahkamah Anak Negeri (ILMAN) ditahan semula di Kilometer 3, Jalan Papar Spur di Papar hari ini.

Tahanan itu ditahan pada 2.20 petang hasil maklumat yang diterima polis daripada orang awam.

Ketua Polis Daerah Penampang Deputi Superintendan Mohd Haris Ibrahim berkata, operasi memburu suspek dijalankan pasukan Bahagian Siasatan Jenayah Daerah (BSJD) dari Ibu Pejabat Polis Daerah (IPD) Penampang.

Menurutnya, pihaknya menjalankan operasi memburu tahanan itu sejurus menerima maklumat orang awam mengenainya.

“Kejayaan tangkapan terakhir ini berjaya menyelesaikan kes tahanan melarikan diri selepas dilaporkan berlaku pada 3.30 pagi semalam.

“Oleh yang demikian, IPD Penampang mengucapkan jutaan terima kasih kepada masyarakat yang membantu menyalurkan maklumat sehingga tertangkapnya tahan terbabit,” katanya ketika dihubungi hari ini.

Mohd Haris berkata, keempat tahan yang berjaya ditahan semula akan diambil tindakan pendakwaan mengikut peruntukkan undang-undang.

Sehubungan itu, Mohd Haris turut menasihati orang ramai yang mempunyai kontak rapat atau pernah bertemu dengan keempat tahanan berkenaan supaya membuat ujian calitan Covid-19.

Ikuti kami di Telegram Untuk Mendapatkan Berita Dari Negeri Sabah: klik 👉 https://t.me/sabahpost


Seorang Mangsa Tersepit Dalam Kemalangan Jalan Raya Di Jalan Cecily Batu 4

SANDAKAN: Seorang daripada empat individu tersepit dalam satu kemalangan jalan raya di Jalan Cecily Batu Empat pada pagi hari ini.

Pegawai Bomba Kanan (PBK) Dua Balai Bomba dan Penyelamat (BBP) Sandakan Hasmizan Maksit berkata kemalangan tersebut melibatkan sebuah kenderaan jenis Bas Coaster terbabas dengan sendiri di bahu jalan.

“Seorang mangsa tersepit dikeluarkan oleh pasukan bomba dan tiga orang lagi telah keluar sendiri sebelum jentera tiba.

“Kesemua mangsa diserah kepada pihak ambulan untuk dihantar ke hospital bagi mendapatkan rawatan lanjut,” katanya dalam satu kenyataan di sini pada Selasa.

Sementara itu, Pusat Gerakan Operasi Sabah menerima panggilan kecemasan itu pada pukul 9.45 pagi dan menggegaskan seramai enam orang anggota BBP Sandakan ke lokasi. -SabahNewsToday


Dianggarkan 50 Doktor Di Itali Meninggal Dunia Akibat COVID-19

Sekurang-kurangnya 50 orang doktor maut di Itali akibat koronavirus COVID-19, dedah Persatuan Doktor dan Dentist Kebangsaan Itali, (FNOMCeO).

Dari jumlah tersebut, 17 doktor terkorban adalah dari bandar Bergamo, lokasi paling teruk terjejas COVID-19 di negara itu.

Jumaat lalu, Itali mencatatkan kematian dalam tempoh 24 jam tertinggi di dunia dengan 969 kematian menjadikan jumlah kematian di negara itu lebih 3 kali ganda China dengan 9,134 kematian.

Menurut laman The Independent, petugas kesihatan di negara itu terpaksa berhadapan dengan tekanan kekurangan peralatan perlindungan diri (PPE). Mereka dikatakan hanya dibekalkan dengan topeng muka, uniform perubatan, sarung tangan dan jala rambut.

Kejadian ini boleh dielak jika petugas kesihatan diberi maklumat jelas dan dibekalkan PPE yang mencukupi termasuk pakaian pakai buang serta visor perlindungan, kata presiden FNOMCeO, Filippo Anelli.

Tambahnya, doktor-doktor Itali dihantar ke medan ‘perang’ tanpa ‘senjata’.

Seramai lebih 7,100 petugas kesihatan di sana dilaporkan dijangkiti COVID-19, dihantar ke rumah untuk pulih dan disuruh masuk bekerja setelah sembuh dan ujian disahkan negatif.

“Bila petugas kesihatan dalam bahaya, kita dalam bahaya,” kata Ketua Pengarah Pertubuhan Kesihatan Sedunia (WHO), Tedros Adhanom Ghebreyesusthe.

“Masalah ini hanya boleh diselesaikan dengan kerjasama dan solidariti antarabangsa,” tambahnya.

Menurut beliau, hampir 2 juta PPE telah dihantar ke 74 negara oleh WHO, dan bakal dihantar ke 60 negara lain. Namun beliau mengakui lebih banyak bekalan diperlukan menghadapi krisis ini.


Bimbang Barisan Dipotong Punca Keadaan Tidak Terkawal Di PPV Lahad Datu

KOTA KINABALU: Bimbang barisan dipotong individu lain dipercayai punca orang ramai yang datang ke pusat pemberian vaksin (PPV) tidak mengendahkan prosedur operasi standard (SOP) sehingga keadaan tidak terkawal.

Timbalan Pesuruhjaya Polis Sabah, Datuk Mazli Mazlan berkata, polis mengesan dua PPV di negeri ini iaitu di Taman Harmoni, Batu 3, Sandakan dan Dewan Perdana, Jalan Silam, Lahad Datu diserbu orang ramai yang ingin mendapatkan vaksin.

Menurutnya, polis percaya kehadiran orang ramai itu disebabkan pengumuman kerajaan berhubung individu yang mempunyai dua dos suntikan diberi kebenaran untuk rentas sempadan dan ‘dine in’ selain vaksin di PPV terbabit boleh diperoleh secara ‘walk in’.

“Pada awalnya, kedua-dua pusat itu hanya dikawal oleh dua anggota polis dan dibantu anggota Jabatan Sukarelawan Malaysia (Rela).

“Bagaimanapun, selepas orang ramai bertindak menyerbu PPV di kawasan mereka bagi mendapatkan giliran terawal, pasukan polis terus melakukan penambahan keanggotaan untuk mengawal keadaan,” katanya ketika dihubungi pada Khamis.

Mazli memberitahu, kekecohan tercetus selepas orang ramai yang berada di lokasi tidak mengendahkan SOP kerana bimbang barisan mereka akan dipotong oleh mereka yang datang lewat.

Katanya, keadaan terus tidak terkawal selepas ada pihak yang berang kerana ramai berdiri terlalu hampir antara satu sama lain.

“Berdasarkan keadaan itu, seramai 20 anggota dan pegawai pasukan pemantau dikerah ke lokasi bagi membantu mengawal keadaan di kawasan PPV daerah masing-masing.

“Kehadiran orang yang ramai itu pada awalnya tidak dijangka berdasarkan keadaan PPV sebelum (terkawal),” katanya.

Sehubungan itu, Mazli menasihatkan orang ramai supaya sentiasa mematuhi SOP ditetapkan bagi mengelakkan penularan wabak Covid-19.

“Setakat ini, tiada sebarang tangkapan atau kompaun dikeluarkan kerana kebanyakan mereka yang hadir adalah dari luar bandar dan berkemungkinan kurang faham dengan SOP ditetapkan,” katanya. – SINAR

Ikuti kami di Telegram Untuk Mendapatkan Berita Dari Negeri Sabah: klik 👉 https://t.me/sabahpost